Илм шундай беқиёс неъматки, уни жисмонан ҳис қилиб, таъмини тотиб кўриб, қўл билан миқдорини аниқлаб бўлмаса-да, унга эришиш натижасида онгда юзага келадиган фароғатни бу дунёдаги ҳеч бир роҳат билан қиёслаб бўлмайди. Инсон ана шундай неъмат билан неъматланганки, унинг заррасини ҳам йўқотмасдан ўз вақтида тўғри англай олиши ва қадрига ета олиши уни ҳам моддий, ҳам маънавий юксакликка олиб чиқади. Аксинча, бу неъматни ҳис қила олмаслик, уни қадрига етмасдан, моддий неъматлар қаърига шўнғиб кетиш охир-оқибат инсонни жарликка юзтубан қилади.\nИнсон тафаккурининг илмни қандай қабул қилиши, шубҳасиз, унинг ёшига боғлиқ. Илм ўрганишнинг йўллари ва усуллари кўплиги, инсон учун унинг ёшига мувофиқ эгаллашда енгиллик туғдиради. Бунда услуб ва ёшни тўғри мувофиқлаштириш муҳим. Илмни эгаллай олмаслик ва уни тафаккур қила олмаслик аксар ҳолда ана шу мутаносибликнинг йўқлигидан юзага келади. Ўқув муассасаларида ўқувчининг ёш меъёрига қарамасдан дарсликлар танланиши ва нотўғри услублардан фойдаланилиши илм савиясининг тушиб кетишига ҳамда ўқувчиларда у ёки бу фанга қизиқишнинг сўнишига олиб келади. Мактаб ва мактабгача таълим муассасаларида бу муаммо анча сезиларли даражада кўзга ташланади. Бу икки даргоҳ боланинг илм олиш дебоча манзили бўлиб, таълимнинг тўғри йўлга қўйилиши шу даргоҳлардан бошланиши лозим. Бунинг учун ҳар бир фаннинг ўзига хослигидан келиб чиқиб ёндашиш муҳим ўрин тутади.\nБоланинг тафаккурида кўриш, тинглаш ва эслаб қолиш хусусиятлари кучли бўлади. Кўриш деганда, у катта ва рангли шаклдаги ҳарф ва суратларни яхши қабул қила олади. Бунда у ҳарфни ҳам, суратни ҳам сурат деб қабул қилади ва қулоғи орқали эшитиб уларнинг номларини эслаб боради. Боланинг тафаккурида турли тилларни фарқлаш ҳали ривожланмагани учун у бир неча тилни (таъкидлаш жоизки, бир неча тилни бола чалкаштириб юбормайди) баробар эгаллаб бориши мумкин. Албатта, бола кўрган ва эшитган нарсасинигина олиб қолади ва юздан ошиқ сўзларни эслаб қолиши мумкин. Тажрибаларда бундан ҳам кўп натижалар кузатилган. Муҳими шундаки, бу узвийликни тўхтатмаслик керак. Чунки кўрмаётган ва эшитмаётган нарсасини унутиш бола учун кўп вақтни олмайди. Қанчалик тез эгаллаган нарсасини, шунчалик тез унутади. Албатта, бу машаққатли йўлда илк устоз боланинг ота-онаси ҳисобланиб, илм саройининг илк ғиштларини улар қўядилар.\nМактаб боланинг қандай шаклланишида асосий ўрин тутадиган восита бўлиб, у ерда эришилган ютуқ ёки йўл қўйилган ҳар бир камчилик боланинг шаклланишида ўз натижасини кўрсатмай қолмайди. Бунда устоз, дарслик ва услубнинг ўрни беқиёс. Устозда ўз фанига ва ўқувчиларига муҳаббати бўлмаса, дарслик ўқувчининг ёшига ва халқ менталитетига мос бўлмаса ҳамда услуб тўғри танланган бўлмаса, ўқувчи мактабни тамомлаганда, худди бўш хонанинг у эшигидан кириб бу эшигидан чиққандек ҳолатда бўлади. Оқибатида бошланғич таълимни ололмаган боланинг ўрта-махсус ва олий таълим даргоҳларида таҳсил олиш сифатини тасаввур қилиб кўриш қийин эмас.\nБошланғич синфлардан сўнг дарс секин-аста жиддийлашиб боради. Дарслик муҳим манба бўлгани сабабли ҳар бир синф босқичи учун уни тўғри танлай билиш ютуқ даражасини белгилаб беради. Дарслик танлашда, албатта, бу хорижий тил эканини ва у она тилининг қабул қилинишидан тубдан фарқ қилинишини эътиборга олиш муҳим. Афсуски, мактабларда ана шу томонлар ҳисобга олинмай, хорижий тил эгасининг она тили китоби каби дарсликлар танланиб, оқибатида бизнинг ўқувчиларнинг хорижий тилни эгаллай олмасликларига сабаб бўлаётган ҳоллар ҳам йўқ эмас. Оқибатида, мактабни битирган болада хорижий тил бу қандайдир эгаллаб бўлмайдиган довон деган тушунча ҳосил бўлмоқда. Ўрта-махсус ўқув юртлари тилни давом эттириш ўрнига, аввал ўқувчида шу қўрқувни бартараф этиш ва сўнгра тилни ўргатишга вақт сарфлашларига тўғри келаяпти.\nИлм олишда узвийлик бўлса, ҳар бир илм даргоҳи бериши лозим бўлган илм даражасини беришга эришса, болада илмга муҳаббат уйғота олинса, албатта, илм боғидаги ниҳоллар барг очиб, улкан мевали дарахтларга айланади.\nДругие материалы в этой категории: « Тамагирдан яхшилик кутманг!\tҲар ерда битган гулни ҳидламанг »


11:48 05 Март 2021\n11:32 23.01.2021 Ҳавола олиш\nТОШКЕНТ, 23 янв - Sputnik. 2020 йилда Президент виртуал қабулхонаси ва Халқ қабулхоналарига 1 миллион 196 минг 370дан зиёд мурожаат (ойига ўртача 99,7 мингта, 1 кунда – 3,2 мингта) келиб тушган, деб хабар бермоқда Sputnik Ўзбекистон мухбири.\nПрезидент халқ қабулхоналари пандемия даврида онлайн-режимда фаолият юритмоқда\nУшбу мурожаатларнинг 58 фоизи (693,9 минг) ижобий ҳал қилиш ва ҳуқуқий маслаҳат бериш орқали ечимини топган. 373,6 мингдан зиёд мурожаат эгасига тушунтириш берилган, қолган мурожаатлар кўриб чиқиш жараёнида.\nШунингдек, 2020 йилда аҳолидан қуйидаги йўналишларда энг кўп мурожаатлар келиб тушган:\n- моддий ёрдам ва ижтимоий нафақалар (2 ёшли, 14 ёшли болалар нафақаси) масаласи – 129 минг 472 та\n- иш билан таъминлаш - 55 минг 203 та\n- уй-жой таъминоти - 47 минг 307 та\n- алимент ундириш - 44 минг 780\n- карантин даврида моддий ёрдам, озиқ-овқат ва ҳимоя воситалари билан таъминлаш - 44 минг 293\n- электр энергияси таъминотидаги узилишлар - 37 минг 874\n- иш ҳақи ва унга тенглаштирилган тўловларни тўлаш ва ундириш - 24 минг 80\n- ер майдони ажратмаслик ёки олиб қўйиш - 20 минг 491\n- маиший газ баллони билан таъминлаш - 18 минг 588\n- аҳоли уй-жойларини таъмирлаш - 15 минг 722.\n2020 йилда фуқаролик ишлари бўйича суд қарорларидан норозиликка оид мурожаатлар 20 фоизга, ичимлик суви таъминоти билан боғлиқ мурожаатлар 9 фоизга, уй-жой билан таъминлаш 3 фоизга, ер майдони ажратмаслик ёки олиб қўйишга доир масалалар билан мурожаат қилиш 2 фоизга камайган.\nБитта оммавий қабулда ўртача 300 га яқин масала кўриб чиқилгани, ўртача 201 масала ҳал қилинган.\n2020 йилда ҳудудларда қатъий карантин қоидалари асосида мунтазам оммавий қабуллар ташкил қилингани пандемия давридаги муаммоларни биринчи бўғинда аниқлаш ва уларга ечим топишда ниҳоятда муҳим платформа бўлди.\nПрезидент Халқ қабулхоналари томонидан киритилган ахборот ва эшитилган ҳисоботлар натижасида мурожаатлар билан талаблар даражасида ишламаган 752 нафар масъул ходим жавобгарликка тортилди.\n2020 йилда Президент виртуал қабулхонаси ва Халқ қабулхоналарига келиб тушган мурожаатлар ижроси бўйича Халқ депутатлари кенгашлари мажлисларига Халқ қабулхоналари томонидан 743 та ахборот киритилган. Унга кўра 1 минг 759 нафар сектор ёки давлат идоралари раҳбарларининг ҳисоботлари эшитилган.\nХалқ қабулхоналари қай тарзда хонадонларга кириб бормоқчи?\nКиритилган ахборотлар ва эшитилган ҳисоботлар натижаси бўйича 752 нафар масъул ходим аҳоли мурожаатлари билан талаблар даражасида ишламаганлиги учун жавобгарликка тортилган. Уларнинг 26 нафари эгаллаб турган лавозимидан озод этилган, 20 нафарига жарима қўлланилган, 89 нафарига ҳайфсан эълон қилинган, 617 нафар масъул ходимлар эса расман огоҳлантирилган.\nПрезидент халқ қабулхоналари тақдимномаларга асосан 3 минг 108 нафар масъул ходим жавобгарликка тортилган.\n2020 йилда Халқ қабулхоналари томонидан секторлар, давлат органлари ва бошқа ташкилотларнинг уйма-уй юриш, мурожаатлар билан ишлаш, ижтимоий ва бошқа объектларда аниқланган муаммоларни ҳал қилиш борасидаги фаолияти тизимли ўрганилиб, кўриб чиқилиши мажбурий бўлган 3 минг 353 та тақдимнома киритилган. Тақдимномаларга асосан 3 минг 108 нафар масъул ходим жавобгарликка тортилган, шундан 201 нафари эгаллаб турган лавозимидан озод этилган, 286 нафарига жарима қўлланилган, 1 минг 467 нафарига ҳайфсан эълон қилинган, 1 минг 154 нафар масъул ходим эса расман огоҳлантирилган.


Бухоро вилоятининг Қоракўл туманида ўқитувчилар ҳокимнинг буйруғи билан уйма-уй юриб пахта теримига яроқли бўлган шахсларни рўйхатга олмоқда.\nҚоракўл туманидаги мактаблардан бирида ишлайдиган ўқитувчи ўз касбий иши қолиб, уйма-уй юриб, пахта теримига одам йиғишга мажбурланаётганини айтди.\nМуаллимга кўра, бу ишдан бош тортишга ҳаракат қилган ўқитувчилар ишдан ҳайдалиш, дарс соатларининг қирқилиши ва ё маошларининг бир қисми ушлаб қолиниши билан қўрқитилган.\nИшдан ҳайдалиш хавфи боис исмини очиқламаcликни сўраган бухоролик муаллимнинг айтишича, ўзи ишлайдиган мактабдан 10 дан зиёд ўқитувчи 16 октябрдан 10 кунга уйма-уй юриб, аҳолини рўйхатга олиш ишига жалб этилган.\n- Директоримиз ҳаммамизни чақиртириб, вилоят ҳокимлигида йиғилиш бўлгани, шу йиғилишда халқ таълими бошқармасига шундай топшириқ берилганини айтди. Шунга ўн ўқитувчи ўн кунга ишга борма шу ишни қиляпмиз, - дейди муаллим.\nАнонимлик асосида гапирган Бухоронинг Қоракўл туманидаги бошқа мактаб ўқитувчилари ҳам бу каби вазифа уларга юкланганини тасдиқладилар.\nҚоракўллик мактаб ўқитувчиси бу ҳақда Озодликка шундай деди:\n- Бухоро пахта теримида орқада қолаётган экан. Шунга 18 ёшдан 30 ёшгача бўлган ишсизларни рўйхатини тузяпмиз. Бизни мактабдан етти ўқитувчи чиққанмиз. Ҳар биримизга кўчалар бўлиб берилган. Тайёр бўш анкета бор, исми, паспорт рақами, ишлайдими йўқми, ногиронлиги борми йўқми, шуларни уйларга кириб тўлғиздирип юрипмиз, - дейди муаллим.\nЎқитувчиларнинг ишсиз аҳоли рўйхатини тузишга ёки коммунал тўловларни ундиришга жалб этилиши Ўзбекистонда биринчи марта бўлаётгани йўқ.\nЎзбекистон Вазирлар Маҳкамасининг 2018 йил 10 май куни қабул қилган қарорида таълим ва соғлиқни сақлаш соҳалари ходимларини мажбурий жамоат ишларига бевосита ёки билвосита жалб қилган мансабдор шахсларга нисбатан қатъий интизомий чоралар қўлланилиши алоҳида қайд этилган.\nЎзбекистон Ахборот ва оммавий коммуникациялар агентлиги директори ўринбосари Саида Шавкатовна Мирзиёева шу йил 16 май куни Facebook саҳифасида қилган баёнотида ўқувчилар ва ўқитувчиларнинг мажбурий меҳнатга жалб этилишини "баркамол авлодни тарбиялашда энг кўп ташвишга солаётган беш муаммонинг бири" сифатида тилга олган эди.


Кардиомагнил | medu.uz - Дорилар ҳақида маълумотлар ўзбек тилида\nHome Йўриқномалар Кардиомагнил\nПрепаратнинг савдо номи: Кардиомагнил\nТаъсир этувчи моддалар (ХПН): ацетилсалицил кислотаси , магний гидроксиди.\nБир таблетка куйидагиларни сақлайди.\nАцетилсалицил кислотаси ………………………………………………. 75 мг/150 мг\nМагний гидроксиди ………………………………………………………… 15,2 мг/30,39 мг\nМаккажўхори крахмали …………………………………………………… 9,5 мг/19,0 мг\nМикрокристалл целлюлоза …………………………………………….. 12,5 мг/25,0 мг\nМагний стеарати …………………………………………………………….. 150 мкг/305 мкг\nКартошка крахмали …………………………………………………………. 2,0 мг/4,0 мг\nГипромеллоза (метилгидроксипропилцеллюлоза 15) ……….. 460 мкг/1,2 мг\nПропиленгликоль ……………………………………………………………. 90 мкг/240 мкг\nТальк ………………………………………………………………………………. 280 мкг/720 мкг\nМувофиқ 75 мг/15,2 мг ацетилсалицил кислотаси ва магний гидроксидини сақловчи плёнка қобиқ билан қопланган таблеткалар: оқ рангли, плёнка қобиқ билан қопланган «юрак» шаклидаги таблеткалар.\nМувофиқ 150 мг/30,39 мг ацетилсалицил кислотаси ва магний гидроксидини сақловчи плёнка қобиқ билан қопланган таблеткалар: оқ рангли, овал шаклли, бир томонида рискаси бўлган плёнка қобиқ билан қопланган таблеткалар.\nАТХ коди: В01АС30\nАцетилсалицил кислотасининг (АСК) таъсир механизмининг асосида циклооксигеназани (ЦОГ-1) қайтмас ингибицияси ётади, бунинг натижасида тромбоксан А2 нинг синтези блокланади ва тромбоцитлар агрегацияси бостирилади. АСК ни тромбоцитлар агрегациясини бостиришини бошқа механизмлари ҳам бор деб ҳисобланади, бу унинг турли томирли касалликларда қўллаш соҳасини кенгайтиради. АСК шунингдек яллиғланишга қарши, оғриқни қолдирувчи, иситмани туширувчи самараларга ҳам эга.\nКардиомагнилнинг таркибига кирувчи магний гидроксиди меъда-ичак йўлларининг шиллиқ қаватини ацетилсалицил кислотасининг таъсиридан ҳимоя қилади.\nАСК меъда-ичак йўлларидан амалда тўлиқ сўрилади. АСК нинг яримчиқарилиш даври тахминан 15 минутни ташкил қилади, чунки ферментлар иштирокида АСК ичакда, жигарда ва қон плазмасида тез салицил кислотасига (СК) гидролизланади. СК нинг яримчиқарилиш даври тахминан 3 соатни ташкил қилади, аммо у АСК нинг катта дозалари (3,0 г дан кўпроқ) бир вақтда юборилганида фермент тизимларининг тўйиниши натижасида аҳамиятли ошиши мумкин.\nАСК нинг биокираолишлиги тахминан 70% ни ташкил қилади, лекин бу катталик аҳамиятли даражада тебранади, чунки АСК ферментлар таъсири остида СК га тизим олди гидролизига учрайди (меъда-ичак йўлларининг шиллиқ қавати, жигар). СК нинг биокираолишлиги 80-100% ни ташкил қилади.\nМагний гидроксидининг ишлатилаётган дозалари ацетилсалицил кислотасининг биокираолишлигига таъсир қилмайди.\nХавф омиллари (масалан, қандли диабет, гиперлипидемия, артериал гипертензия, семириш, чекиш, кексалик ёши) мавжудлигидаги тромбоз ва ўткир юрак етишмовчилиги каби юрак-томир касалликларини бирламчи олдини олиш.\nТакрорий миокард инфаркти ва қон томирларининг тромбозини олдини олиш.\nТомирлардаги хирургик аралашувлардан (аортокоронар шунтлаш, тери орқали транслюминал коронар ангиопластика) кейинги тромбоэмболияни олдини олиш.\nТаблеткалар бутунлигича сув билан бирга ютилади. Хоҳишга қараб таблеткани иккига бўлиш, чайнаш ёки олдиндан майдалаш мумкин.\nХавф омиллари (масалан, қандли диабет, гиперлипидемия, артериал гипертензия, семириш, чекиш, кексалик ёши) мавжудлигида тромбоз ва ўткир юрак етишмовчилиги каби юрак-томир касалликларини бирламчи олдини олиш\n150 мг дозада АСК сақловчи 1 таблетка Кардиомагнил биринчи суткада, сўнгра 75 мг дозада АСК сақловчи 1 таблетка Кардиомагнил суткада 1 марта.\nТакрорий миокард инфаркти ва қон томирларининг тромбозини олдини олиш\n75-150 мг дозада АСК сақловчи 1 таблетка Кардиомагнил суткада 1 марта.\nТомирлардаги хирургик аралашувлардан кейинги (аортокоронар шунтлаш, тери орқали транслюминал коронар ангиопластика) тромбоэмболияларни олдини олиш\n75-150 мг доза АСК сақловчи 1 таблетка Кардиомагнил суткада 1 марта.\nҚуйида келтирилган ножўя реакцияларнинг тез-тезлиги қуйидагиларга мувофиқ аниқланган:\nжуда тез-тез ≥1/10;\nтез-тез >1/100, <1/10;\nбаъзида >1/1000, <1/100;\nкам ҳолларда>1/10000, <1/1000;\nжуда кам ҳолларда <1/10000, шу жумладан алоҳида хабарлар.\nАллергик реакциялар: эшакеми (тез-тез), Квинке шиши (тез-тез).\nИммун тизими: анафилактик реакциялар (баъзида).\nМеъда-ичак йўллари: кўнгил айниши (тез-тез), жиғилдон қайнаши (жуда тез-тез), қусиш (тез-тез), қорин соҳасида оғриқ ҳис қилиш, меъда ва ўникки бармоқ ичак шиллиқ қаватининг яралари (баъзида), шу жумладан перфоратив (кам ҳолларда), меъда-ичак қон кетишлари (баъзида), «жигар» ферментлари фаоллигини ошиши (кам ҳолларда), стоматит (жуда кам ҳолларда), эзофагит (жуда кам ҳолларда), меъда-ичак йўлларининг юқори бўлимларини эрозив шикастланиши (жуда кам ҳолларда), стриктуралар (жуда кам ҳолларда), колит (жуда кам ҳолларда), ичакнинг таъсирланиш синдроми (жуда кам ҳолларда).\nНафас тизими: бронхоспазм (тез-тез)\nҚон яратиш тизими: юқори қоновчанлик (жуда кам ҳолларда), анемия (кам ҳолларда), гипопротромбинемия (жуда кам ҳолларда), тромбоцитопения (жуда кам ҳолларда), нейтропения, апластик анемия (жуда кам ҳолларда), эозинофилия (жуда кам ҳолларда), агранулоцитоз (жуда кам ҳолларда).\nМарказий нерв тизими: бош айланиши (баъзида), бош оғриғи (тез-тез), уйқусизлик (тез-тез), уйқучанлик (баъзида), қулоқларда шовқин, мия ичига қон қуйилиши (кам ҳолларда).\nАСК, препаратнинг ёрдамчи моддаларига ва бошқа НЯҚП юқори сезувчанлик, бош мияга қон қўйилиши; қон кетишига мойиллик (К витаминининг етишмовчилиги, тромбоцитопения, геморрагик диатез); салицилатлар ва НЯҚП ни қабул қилиш билан индукцияланган бронхиал астма; меъда-ичак йўлларининг эрозив-ярали шикастланиши (зўрайиш босқичидаги); меъда-ичак қон кетишлари; оғир буйрак етишмовчилиги (креатинин клиренси 10 мл/мин дан кам); ҳомиладорлик (I ва III уч ойликлари); лактация даври; глюкозо-6-фосфатдегидрогеназа танқислиги; метотрексат билан бир вақтда қабул қилиш (ҳафтасига 15 мг дан кўпроқ); 18 ёшгача бўлган болалар.\nПодаграда, гиперурикемияда, анамнезда меъда-ичак йўлларининг ярали шикастланишлари ёки меъда-ичак қон кетишлар мавжудлигида, буйрак ва/ёки жигар етишмовчилигида, бронхиал астмада, тошмали иситмада, бурун полипозида, аллергик ҳолатларда, ҳомиладорликнинг II уч ойлигида.\nБир вақтда қўлланганида АСК қуйидаги дори воситаларининг таъсирини кучайтиради:\nметотрексатнинг буйрак клиренсини пасайиши ва оқсиллар билан боғидан уни сиқиб чиқарилиши ҳисобига\nгепарин ва билвосита антикоагулянтларни тромбоцитлар фаолиятини бузилиши ва билвосита антикоагулянтларни оқсиллар билан боғидан сиқиб чиқарилиши ҳисобига\nтромболитик ва антитромбоцитар препаратларни (тиклопиридинни)\nдигоксинни унинг буйрак экскрециясини пасайиши оқибатида\nгипогликемик воситаларни (инсулин ва сульфонилмочевина ҳосилаларини) АСКнинг ўзини юқори дозаларда гипогликемик хусусиятлари ва сульфонилмочевина ҳосилаларини оқсиллар билан боғидан чиқиб чиқарилиши ҳисобига\nвальпроат кислотасини уни оқсиллар билан боғидан сиқиб чиқарилиши ҳисобига\nАСК ни ибупрофен билан бир вақтда қўллаш АСК нинг кардиопротектив самарасини пасайтиради.\nАСК этанол (алкоголь) билан бир вақтда қўлланганида аддитив самара кузатилади.\nСийдик кислотасининг рақобатли тубуляр элиминацияси ҳисобига АСК урикозурик воситаларнинг (бензбромон) таъсирини сусайтиради.\nСалицилатларнинг элиминациясини кучайтириб, тизимли глюкокортикостероидлар (ГКС) уларнинг таъсирини сусайтиради.\nАнтацидлар ва колестирамин препаратнинг сўрилишини пасайтиради.\nПрепаратни шифокор буюрганидан кейин қўллаш керак.\nАСК бронхоспазмни қўзғатиши, шунингдек бронхиал астма хуружларини ва юқори сезувчанликнинг бошқа реакцияларини чақириши мумкин. Хавф омиллари анамнезда бронхиал астма, тошмали иситма, бурун полипози, нафас тизимининг сурункали касалликлари, шунингдек бошқа препаратларга (масалан, тери реакцияси, қичишиш, эшакеми) аллергик реакцияларнинг бўлишидир.\nАСК хирургик аралашувлар вақтида ва кейин яққоллиги турли даражадаги қон кетишларини чақириши мумкин. АСК нинг паст дозаларини қабул қилаётган беморларда режали жарроҳлик аралашувидан бир неча кун олдин қон кетиши хавфини ишемик асоратларнинг ривожланишини хавфига нисбатан баҳолаш керак. Агарда қон кетишини ривожланиш хавфи юқори бўлса, препаратни вақтинча бекор қилиш керак.\nАСК ни антикоагулянтлар, тромболитиклар ва антитромбоцитар препаратлар билан қўшилиши, қон кетишини ривожланишини юқори хавфи билан бирга кечади.\nАСК паст дозаларда мойил шахсларда (сийдик кислотасининг пасайган экскрециясига эга бўлганларда) подаграни ривожланишини қўзғатиши мумкин.\nАСК ни метотраксат билан қўшилиши қон яратиш аъзолари томонидан ножўя самараларни ривожланишини юқори тез-тезлиги билан бирга кечади.\nАСК нинг юқори дозалари гипогликемик самара кўрсатади, буни гипогликемик воситаларни олаётган қандли диабети бўлган пациентларга уни буюришда назарда тутиш керак.\nТизимли глюкокортикостероидлар (ГКС) ва салицилатлар бирга қўлланганида, даволаш вақтида қонда салицилатларнинг даражаси пастлигини, (ГКС) бекор қилинганидан кейин эса салицилатларнинг дозасини ошиб кетиши мумкинлигини ёдда тутиш керак.\nЮрак-томир касалликларини ривожланишини юқори бўлган пациентларда АСК ни ибупрофен билан қўшиш тавсия қилинмайди, ибупрофен билан бир вақтда қўлланганида 300 мг гача дозаларда АСК нинг антиагрегант таъсирини камайиши кузатилади, бу АСК нинг кардиопротектив самараларини пасайишига олиб келади.\nАСК дозасини тавсия қилинган терапевтик дозалардан ошириш меъда-ичак қон кетишлари хавфини ошириши билан боғлиқ.\nАСК ни паст дозаларда антиагрегант даволаш сифатида узоқ муддат қабул қилишда кекса пациентларда, меъда-ичак қон кетишини ривожланиш хавфи туфайли эҳтиёткорликка риоя қилиш керак.\nАСК алкоголь билан қўшилганида меъда-ичак йўлларининг шиллиқ қаватини шикастланиши ва қон кетиши вақтини узайиши хавфи юқори бўлади.\nҲомиладорликнинг биринчи 3 ойлигида салицилатларнинг катта дозаларини қўллаш ҳомиланинг ривожланиши нуқсонларининг юқори тез-тезлиги билан ассоциацияланади. Ҳомиладорликнинг II уч ойлигида салицилатларни фақат хавф ва фойдани қатъий ҳисоби билан буюриш мумкин.\nҲомиладорликнинг охирги уч ойлигида салицилатлар юқори дозада (суткада 300 мг дан кўп) туғруқ фаолиятини тормозланишини, ҳомилада артериал йўлини муддатидан олдин бекилишини, она ва ҳомилада юқори қоновчанликни чақиради, бевосита туғруқ олдидан буюриш эса бош суяги ички қон қуйилишини, айниқча чала туғилган болаларда чақириши мумкин. Ҳомиладорликнинг охирги уч ойлигида салицилитларни буюриш мумкин эмас.\nЭмизиш даврида препаратни қўллаш мумкинлиги ёки мумкин эмаслигини аниқлаш учун клиник маълумотлар етарли эмас. Эмизиш даврида ацетилсалицил кислотасини буюришдан олдин эмизикли болалар учун потенциал хавф ва фойдани баҳолаш керак.\nТранспорт воситаларини ва ҳаракатланувчи механизмларни бошқариш қобилиятига таъсири\nАСК препаратлари билан даволаш даврида транспорт воисталарини бошқариш ва диққатни юқори жамлашни ва психомотор реакцияларнинг тезлигини талаб қилувчи потенциал хавфли фаолият турлари билан шуғулланишда эҳтиёткорликка риоя қилиш керак.\nОғирлик даражаси ўртача дозани ошириб юборишнинг симптомлари\nкўнгил айниши, қусиш, қулоқларда шовқин, эшитишни ёмонлашиши, бош айланиши, онгни чалкашиши.\nДаволаш: меъдани ювиш, фаолланган кўмир қабул қилиш. Даволаш симптоматик.\nОғир даражадаги дозани ошириб юборишнинг симптомлари\nиситма, гипервентиляция, кетоацидоз, респиратор алколоз, кома, юрак-томир ва нафас етишмовчилиги, яққол гипогликемия.\nДаволаш: шошилинч даволаш – меъда лаважи, кислота-ишқор балансини аниқлаш, ишқорий ва жадал ишқорий диурез, гемодиализ, эритмалар юбориш, фаолланган кўмир, симптоматик даволаш ўтказиш учун дарҳол махсус бўлимга госпитализация қилиш. Ишқорий диурезни ўтказишда рН қийматини 7,5 ва 8 орасида бўлишига эришиш керак. Салицилатларнинг плазмадаги концентрацияси катталарда 500 мг/л (3,6 ммоль/л) дан ва болаларда 300 мг/л (2,2 ммоль/л) дан кўпроқни ташкил қилганида жадалланган ишқорий диурезни ўтказиш керак.\nПлёнка қобиқ билан қопланган таблеткалар 75 мг+15,2 мг ва 150 мг+30,39 мг\n30 ва 100 таблеткадан жигарранг рангли шиша флаконларда, оқ рангли (полиэтилен) қалпоғи зичлаб олинадиган ва қалпоқчага силикагель ва ҳалқаси билан очиладиган капсулалар беркитилган, унга биринчи очиш назоратини таъминловчи, зичловчи тагликни узиш учун ҳалқа маҳкамланган. Флаконга этикетканиёпиштирилади. Бир флакондан қисми флаконга қўллаш бўйича йўриқномаси билан бирга картон кутига жойланади.


21 май 2022, Тошкент вақти: 00:32\nПëтр Зуев 75 ëшини 15 суткалик қамоқ жазосини ўтаëтганида қарши олди\nРоссияда кекса ёшдагилар авторитар президент Владимир Путиннинг энг содиқ тарафдорлари бўлиб келади.\n“Левада” маркази 13 май куни эълон қилган сўров натижаларига кўра, 55 ёшдан ошган россияликларнинг ярмидан кўпи мамлакатда демократия тарафдорлари ўтказаётган намойишларга салбий қарайди. 18 – 24 ёшдагилар орасида бу кўрсаткич 21 фоиз, 25 – 39 ёшдагилар орасида эса 31 фоизни ташкил қилади.\n“Левада” ўтказган яна бир сўров шуни кўрсатдики, 55 ёшдан ошганларнинг 60 фоизи апрель ойида мухолифат етакчиси Алексей Навальний 2 ярим йилга озодликдан маҳрум этилганини “адолатли” қарор деб ҳисоблайди.\n2018 йилда ўтказилган “Левада” сўрови 55 ёшдан ошганларнинг 89 фоизи содир бўлаётган ҳодисалар ҳақида асосан давлат назорати остидаги телевидение орқали хабар топишини кўрсатган эди. 18 – 24 ёшдагилар орасида эса бу кўрсатгич 49 фоизга тенг экани аниқланган.\nАммо айниқса нафақахўрларнинг манфаатларига таъсир этадиган сиёсатлар кун тартибига чиққан ҳолатларда истиснолар бўлиши мумкин. 2005 йилда пенсионерлар нафақаларни ўзгартириш бўйича баҳсли ислоҳотларга қарши оммавий норозилик акцияларини ўтказган.\nШунингдек, 2018 йилда айрим кекса россияликлар ҳукуматнинг пенсия ёшини ошириш қарорига қарши норозилик намойишларида қатнашдилар. Намойиш қатнашувчилари президент Владимир Путин истеъфосини талаб қилдилар.\nАммо Россияда кекса ёшдагилар демократия ҳаракати ва фуқаролик эркинликлари учун курашни унчалик қўлламайди. Аммо бир нечта шов-шувли истисно мавжуд.\nМасалан, 2009 йилнинг декабрида тинч йиғилиш ҳуқуқини талаб қилиб ўтказилган норозилик намойишида қатнашган 82 ёшли диссидент Людмила Алексеевани Москва полицияси кескин куч ишлатиб қўлга олди ва ҳодиса тасвирлари бутун дунёни лол қолдирди.\n82 ёшли диссидент Людмила Алексеева\nКалининградлик нафақахўр Пётр Зуев шаҳарда ўз фаоллиги билан шуҳрат қозонган. Мана, неча йилдирки, у демократия тарафдорлари намойишларида мунтазам қатнашиб келади. У сиёсий маҳбус деб топилганларни қўллаб-қувватлайди.\nЗуев 2018 йилда эрта туғилган чақалоқни қасддан ўлдиришда айбланиб, кейинчалик оқланган неонатолог Елина Шушкевич ҳимоясига ўтказилган намойишларда қатнашди.\nУ 2019 йил июнь ойида Шушкевич тарафдорлари намойишида ҳибсга олинди. Намойишга у “Бутун тизимни алмаштириш керак ва Навальний пудратчи бўлиши керак” деган плакат билан борди. Кейинчалик у 150 минг рубль жаримага тортилди.\nЖорий йилнинг февраль ойида Навальний ҳимоясига ўтказилган намойишда қатнашгани учун яна 180 минг рубль миқдорда жаримага тортилди.\nСуд расмийлари Зуевнинг 15 минг рубль нафақасининг ярмини ушлаб қола бошлади. Зуев хайрихоҳ шахслардан унга солинган жарималарини тўлаш учун етарли миқдорда маблағ тўплади.\nБундан ташқари, жаримага тортилган бошқа фаоллар учун 200 минг рублдан кўпроқ маблағ тўплади. Бунга қарамасдан, у ҳар ой қарзини нафақасидан тўлашда давом этмоқда.\n“Улар ўлгунимча мендан пул олишади”, дейди у.\n“Хотиним билан тўлиқ суммани тўламасликка қарор қилдик. ... Агар мен уни тўлаб, кейин бошқа намойишда қатнашсам, улар мени яна жаримага тортишади. Шу тариқа чексиз давом этади. Аммо йиллар ўтиб, ҳамма ҳукумат 80 ёшли қариянинг нафақасини олиб қолганини кўради”.\nЗуев сўнгги марта 21 апрель куни Навальний олдига унинг ўз шифокори киритилишини талаб қилиб ўтказилган намойишда қатнашгани учун ҳибсга олинди. У ва бошқа намойишчилар 15 сутка қамоқ жазосига ҳукм қилинди. Қамоқда Зуевга коронавирус юққанини айтишган. Аммо Зуевнинг ўзи вирусга чалинганига ишонмаслигини айтди.\nЗуевнинг сўзларига кўра, унинг ёшига етган дўстларининг аксарияти сиёсатга қизиқмайди.\n“Путинга қаршилар ҳам бор, аммо кўпчилигида соғлиғи ёки иштиёқи йўқ. Телевизор уларнинг ҳаётини исканжага олган. Улар деярли интернетдан фойдаланмайди. Ва бу жуда катта аҳамиятга эга. Халқ алданмоқда. Телевизордаги ҳар бир сўз ёлғондир”, дейди у.\n“Аммо мен ўзим учун қўрқмайман”, дея қўшимча қилди у.


13:02 / 18.09.2020 715 pdf Ўқиш режими + -\n413. Зайнаб бинт Абу Саламадан ривоят қилинади:\nБошқа ривоятда: «Зайнаб айтди: «Зайнаб бинт Жаҳшнинг олдига акаси вафот қилганда кирдим. У хушбўй чақирди, сўнг ундан суртди. Сўнгра: «Аллоҳга қасамки, ҳозир хушбўй нарса суртадиган ҳолим йўқ, аммо Расулуллоҳ соллаллоҳу алайҳи васалламнинг минбардан туриб: «Аллоҳга ва охират кунига иймон келтирган аёлнинг бирор маййит учун уч кундан ортиқ аза тутиши ҳалол эмас. Фақат эрига тўрт ойу ўн кун тутади», деганларини эшитганман», деди».\n414. Абдуллоҳ ибн Аббос розияллоҳу анҳумодан ривоят қилинади:\n«Расулуллоҳ соллаллоҳу алайҳи васаллам Муозни Яманга юбораётиб қуйидагиларни айтдилар: «Албатта, сен аҳли китоб қавмнинг ҳузурига борасан. Шунда уларни энг аввал чақирадиган нарсанг Аллоҳ азза ва жалланинг ибодати бўлсин. Аллоҳни танишгач, Аллоҳ уларга бир кеча-кундузда беш вақт намозни фарз қилганининг хабарини бер. Агар буни қилсалар, Аллоҳ бойларидан олиниб, фақирларга қайтариладиган закотни уларга фарз қилганини хабар қил. Агар улар сенга бунда итоат этсалар, яхши молларини олишдан ҳазир бўл».\nБошқа ривоятда: «Мазлумнинг дуосидан қўрқ, чунки у(дуо) билан Аллоҳнинг орасида парда йўқдир», дейилган.\n08:00 / 18.09.2020 618\n19:05 / 17.09.2020 1075\n2632 13:30 / 29.12.2019\n2427 14:04 / 03.11.2019\n2759 20:01 / 28.04.2017\n2157 19:18 / 31.05.2020


«Сўх воқеалари» бўйича навбатдаги суд мажлиси бўлиб ўтди – Газета.uz\n17 ноябр 2020, 18:00 Жамият\nФарғона вилояти жиноят ишлари бўйича суди 9 ноябрь куни Сўх тумани Чашма қишлоғида қўшни давлат фуқаролари билан сув масаласидаги можарода иштирок этган 22 нафар фуқарога нисбатан қўзғатилган ишни кўриб чиқишни бошлаганини маълум қилган эдик.\nПрокуратура томонидан 22 нафар шахсга нисбатан Жиноят кодексининг 219-моддаси 2-қисми (Ҳокимият вакилига ёки фуқаровий бурчини бажараётган шахсга қаршилик кўрсатиш) ҳамда 244-моддаси (Оммавий тартибсизликлар) билан айблов эълон қилган эди.\nСуд ўз ишини 16 ноябрь куни давом эттирди. Kun.uz нашрининг хабар беришича, унда судья Тожиддин Ваҳобов дастлаб давлат айбловчисига сўз берган. У ўз навбатида тўпланган далилларга асосан, Сўх воқеаларида бир қанча автомашина ва яшаш хонадонларига моддий зарар етказилганини қайд этган.\nШундан сўнг, судья айбланувчидан эълон қилинаётган айбловга иқрор ёки иқрор эмаслигини сўраб чиққан. Айрим айбланувчилар иқрор эмаслигини, айримлари эса қисман иқрорлигини билдирган.\nИшни кўриш давомида судья айбланувчилар Махсум Аҳмедов, Равшан Миршарипов ва Назиржон Жўраевдан 31 май куни содир бўлган воқеа тафсилотлари ҳақида сўраган.\nМахсум Аҳмедов 31 май куни соат 14:30 ларда воқеалар содир бўлиши арафасида уйда бўлгани айтади. У Чашма булоғида одамлар йиғилаётганини эшитиб, DAMAS русумли автомашинага ўтириб, тўполон бўлаётган жойга боргани, лекин ўзбек ва қирғизлар ўртасидаги тўқнашувни ўз кўзи билан кўрмаганини маълум қилади. Вилоятнинг ўша вақтдаги ҳокими Шуҳрат Ғаниев жанжалли жойга келгани ҳақида уйга қайтаётганида эшитганини таъкидлади.\nРавшан Миршариповнинг айтишича, у тумандаги мактаблардан бирида ўқитувчи бўлиб ишлайди. Чашма булоғи воқеаларида ўғилларининг ҳам иштирок этаётганини эшитиб, воқеа жойига уларни олиб келиш учун борган.\nНазиржон Жўраев ўша куни Чашма булоғида жанжал кўтарилганини мироб қўнғироқ қилганида билган. Ички ишлар ходими ҳам орада телефон қилиб қирғизлар томонида таниши кўплиги учун жанжални бостиришда унинг кўмаги кераклиги ҳақида айтган. Кўчага чиққанида машиналар Чашма томонга кетаётгани, у ҳам ўз машинасига ўтириб, шу томон боргани, йўлда тўхтаб, ҳар эҳтимолга қарши дўкондан 2 та дасткалла (таёқ) олиб машинасига ташлаб қўйгани, лекин уларни ҳодиса жойида ишлатмаганини маълум қилди.\nУнинг таъкидлашича, Жўраев тўқнашув жойида ўспирин боланинг қўлида бўлган пичоқни бировга зарар етмаслиги учун олиб қўйган, пичоқ ёнида турганига қарамай, ишлатишга эҳтиёж бўлмаган. Икки халқ ўртасидаги тўқнашувларнинг олдини олиш учун елиб-югуриб, оқибатда жанжалда яраланиб жабр кўрган. У Шуҳрат Ғаниев жабр кўрмаслиги учун эса уни хатарлардан ҳимоя қилганини айтиб ўтди.\nСудланувчиларнинг кўрсатмалари тинглангач, адвокатлар уларга саволлар билан мурожаат қилган.\nОлий суд сайтининг очиқ маълумотларига қараганда, суд ишида 23 ноябрь соат 10:00 га қадар танаффус эълон қилинган.


«Тухумдонлар фаолияти бузилиши». Гинекологлар бу ташхисни кўп қўйишади. Унга олиб келувчи сабаблар ҳам, касалликнинг белгию асоратлари ҳам талайгина. Хўш, ўзи бу қандай дард?\nБатафсил... Янги шарх қўшиш ИШҚИЙ МУНОСАБАТЛАР: 12 САВОЛГА 12 ЖАВОБ\nФригидлик — аёлларда жинсий майлнинг сусайишидир. Бу эркак ва аёл ўртасида оила мустаҳкамлигини сақловчи муҳим омилни йўққа чиқариши мумкин. Батафсил... Янги шарх қўшиш АЁЛЛАРНИ ЎЙЛАНТИРГАН МУАММО: ВАГИНАЛ РЕЛАКСАЦИЯ Дардини очиқчасига айтишга ўрганган аёлнинг ҳам гапиролмайдиган ташвишлари бўлади. Айрим муаммолар борки, юзини ёстиққа босиб, унсиз йиғлашга мажбур этади. Батафсил... Янги шарх қўшиш БАЧАДОН НАЙЧАЛАРИНИ ЮВИШ КЕРАКМИ?!\nБепуштлик ташхиси қўйилган, фарзанд кўриш илинжида деярли барча текширув ва даволаш усулларидан ўтган аёллар бу муолажани яхши билишади. Батафсил... Янги шарх қўшиш ЭРТА КЛИМАКСНИНГ ОЛДИНИ ОЛИНГ!\nБугунги кунда эрта климакс тез-тез учраб тураётган ҳолатга айланди. Батафсил... Янги шарх қўшиш ҲАЙЗ ОЛДИ АЖРАЛМАЛАРИ: МЕЪЁРМИ Ё КАСАЛЛИК БЕЛГИСИ?\nАёллар орасида ажралмалардан хавотирга тушадиганлар оз эмас. Чунки кўпчилик уларни, албатта, бирор касалликдан дарак, деб билади. Батафсил... Янги шарх қўшиш БАЧАДОН АМПУТАЦИЯСИ – ҲАВОТИРГА ЎРИН ЙЎҚ!\nёхуд муолажадан кейинги ҳаёт тарзи\nБачадондаги жарроҳлик амалиётини бошидан кечирган барча аёлларни, муолажадан кейинги ҳаёт тарзи қизиқтириши шубҳасиз. Батафсил... Янги шарх қўшиш ЭРОЗИЯ САРАТОНГА ОЛИБ КЕЛАДИМИ?\nЭрозия ҳақида эшитмаган аёлнинг ўзи бўлмаса керак. Бачадон бўйни эрозияси — бачадон бўйни шиллиқ пардасидаги жароҳатлар ва тўқималарда ҳосил бўлган ўзгаришлар натижасида шиллиқ парданинг устки қавати шикастланиши оқибатида юзага келади. Батафсил... Янги шарх қўшиш 40 ЁШДАН ОШГАН АЁЛЛАР УЧУН ФОЙДАЛИ МАҲСУЛОТЛАР\nБу вақтда аёллар соғлиқлари билан боғлиқ муаммоларни ҳисобга олиб, овқатланиш тартибига алоҳида эътибор беришлари лозим. Батафсил... Янги шарх қўшиш «ВАЗН ОРТИШИ ЁЛҒИЗЛИКДАНМИ?»\nЁшим 26 да. Тўрт йил олдин ажрашганман. Кундан – кун вазним ортиб бораяпти. Батафсил... Янги шарх қўшиш Бошқа мақолала...\n«ҲОМИЛАДОРЛИК ТЕСТИ ХАТО ҚИЛАДИМИ?»


Тўрақўрғон тумани Республикада биринчи бўлиши керак – Сенат Раиси\nҚўшилди : 03.10.2020\nСенат Раиси даставвал тумандаги “Дилрабо СДА” МЧЖ томонидан трикотаж маҳсулотлари ишлаб чиқариш корхонасида бўлди.\nМазкур текстил корхонасида 700 та янги иш ўрни яратилган. Трикотаж маҳсулотлари асосан Россияга экспорт қилинади. Эндиликда эса АҚШга ҳам экспорт қилиш режалаштирилган. Яқинда Туркия ва Хитой давлатларидан 200 минг АҚШ долларлик янги ускуналар олиб келинди.\n– Сенат Раиси корхонамизга келиб, иш жараёнимиз билан танишгани, таклифларимизга қулоқ тутгани бизга янада кўпроқ шижоат бағишлади, – деди “Дилрабо СДА” МЧЖ корхонаси раҳбари Маъсуда Содиқова. – Икки йил аввал вилоят ҳокимлиги томонидан ушбу ҳудуддаги қаровсиз турган эски мактабнинг биноси ноль қиймат қилиб берилди. Кўриб турганингиздек, янги бинолар қурдик. Замонавий асбоб-ускуналар келтириб, фаолиятимизни кенгайтирдик. Ҳозирда ишлаб чиқариш ҳажмини янада ошириш, ишсиз хотин-қизларнинг бандлигини таъминлашни мақсад қилдик.\nНавбатдаги манзил – Тўрақўрғон тумани “Исвахон” маҳалласи. Ушбу ҳудудда жойлашган россиялик инвесторлар томонидан ташкил этилган “RuNamtex” МЧЖ фаолияти ҳамда умумий қиймати тўғридан-тўғри хорижий инвестиция ҳисобига 1,5 млн. АҚШ доллари бўлган 2-босқич тўқув, тикув трикотаж лойиҳаси билан танишилди.\nТўрақўрғон туман, “Оқтош” МФЙда жойлашган “Оқтош текстил” МЧЖ – Сенат Раисининг навбатдаги ташриф манзили бўлди.\n“Оқтош текстил” МЧЖ томонидан сочиқ тўқиш ва тикув цехни ва корхонанинг 2-бочқич лойиҳаси ҳамда қурилиш жараёни ва ускуна сотиб олиш учун 4,5 млн. АҚШ доллари кредит маблағалари ажратиш масаласи кўриб чиқилди.\nСенат Раиси Т.Нарбаеванинг Наманган вилоятига ташрифи давом этмоқда.


Интернетда йўлга қўйилган хизматлардан бири электрон почтадир. Бу хизмат орқали кишилар асосан бир-бирларига мактублар ва турли маълумотларни юборишади. Илгаридан бу маънода хизмат қилиб келаётган оддий почта билан электрон почта орасида жуда катта фирқ борлиги ҳаммага маълум. Оддий почта орқали бирор мактуб ёки китобни юборсангиз, ҳаво йўли орқали энг тез тарзда етказишга катта миқдорда пул тўласангиз ҳам кўзлаган одамингизга бир неча кунда етиб боради. Электрон почтада эса, уйингиздан чиқмай истаган катталикдаги мактуб ёки китобни бир зумда дунёнинг энг олис бурчагига ҳам юбориш мумкин.\nАлбатта, электрон почта жуда катта қулайлик, бу ҳақда фикр юритган киши учун Аллоҳ таолонинг улкан неъматидир. Аммо, минг афсуслар бўлсинки, ушбу неъматнинг қадрини билмаган баъзи ношукрлар мазкур электрон почтадан фойдаланишда суиистеъмолга йўл қўйишяпти. Унда ношаръий, одоб-ахлоққа зид фаолиятлар олиб боришади. Баъзилар кишиларни алдаб, “сизга катта ютуқ чиқди, уни шахсан ўзингиз олишингиз керак”, деб мактуб ёзади. Катта миқдордаги маблағни айтади. “Сизга чипта олиш учун пул керак, уни бизга юборсангиз, биз сизга чипта юборамиз”, дейди. Оқибатда чиптага кетадиган пулни алдов йўли билан билан ўзлаштиради. Яна бир тоифа алдоқчилар қаердандир адресини олиб, аёл-қизларга шилқимлик билан мактублар ёзади. Бундай нобакорлик туфайли оила бузилиши, иффатли аёллар туҳматга қолиши юзага келади. Учинчилари эса бировни ҳақорат қилиб, турли бўҳтонлар уюштиришни йўлга қўяди. Ҳақиқий исмини яшириб, сувдан қуруқ чиқишга уринади ва ҳоказолар.\nАлбатта, бу ишларни тартибга солиш, тўғри йўналишга йўллаш зарур. Бундаги ишлар эса, кишиларни электрон почта ишлатишда ва муомаласида одобли бўлишга чақириш билан бўлади. Қуйида бу борадаги айрим мулоҳазаларимизни сиз, муҳтарам ўқувчилар ила баҳам кўрмоқчимиз:\n– Электрон почта ва у орқали муомала қилишни худди жонли мулоқот каби ҳис этиш керак. Электрон почта орқали қилинадиган муомаланинг осонлиги, унда ўзининг кимлигини яшириш қулайлиги кишини алдаб қўймаслиги керак. Мусулмон киши кўз кўзга тушиб турмаганда ўзига турли беодобликларни раво кўрмаслиги лозим. Унинг бундай номаъқул ишини одамлар қўрмагани билан уларнинг Робби кўриб-билиб, ҳисобини қилиб турганини унутмаслиги лозим.\n– Электрон почта орқали шариат ман қилган ишлардан бирортасига қўл урмаслик шарт. Бунга бировларни алдаш ва ўзгалар ҳақига хиёнат қилиш, ёлғон хабарлар тарқатиш, уятли, фаҳш гапларни ёзиш, номаҳрамларга рухсат берилмаган нарсаларни жўнатиш, турли суратлар ва лавҳаларни тарқатиш каби нарсалар киради.\n– Электрон почта орқали нотаниш одамларга турли хабарларни тарқатиш ҳам одобдан эмас. Ҳозирда электрон почтани очганда турли нотаниш шахсларнинг кераксиз мактублари бирин-кетин чиқиб келишини кўрасиз. Булар почта эгасининг дилини хира, ўзини овора қилади. Уларни ўчиришга вақт кетади. Мазкур сурбетлардан қутулиш учун турли техник мосламалар излашга тушади. Улар ҳам истаганидек ёрдам бера олмайди. ҳатто баъзи одамлар маҳкамаларга (судга) мурожаат қилишгача бордилар.\n– Бировнинг электрон почтадаги унвонини (адресини) ўзининг рухсатисиз бировга бермаслик зарур. Унвон билмасдан унинг эгаси ёқтирмайдиган ёки унга душман бўлган одамга бериб қўйилиши мумкин. Бунинг оқибатида турли кўнгилсизликлар келиб чиқиши эҳтимоли кучаяди.\n– Электрон почта орқали номаҳрам кишилар билан шариатда рухсат берилмаган ёзишмалар олиб бориш ҳаромдир. Бу гап икки жинсдаги шахсларга баробар жорийдир. Ушбу одобга риоя қилмаслик оқибатида оилаларда катта муаммолар келиб чиқаётгани кўпчиликка сир эмас.\n– Электрон почта орқали муомалани юксак даражадаги Ислом одоби асосида олиб бориш талаб этилади. Мусулмон инсон ҳамма жойда, ҳамма вақтда, барча билан фақат гўзал муомала қилишга одатланиши керак. Ўзи билан муомалада бўлган ҳар қандай шахсда фақат ўта гўзал таассурот қолдириши лозим. Бу нарса электрон почтадаги муомаласида ҳам барқ уриб туриши керак.\n– Электрон почта орқали талоқ ва шунга ўхшаш бошқа масъулиятли ишларни ҳал қилишга шошилмаслик керак. Баъзи одамлар шошилиб бу каби ишларни содир этиб қўйишади-да, кейин “электрон почта орқали хотинига талоқ деса, талоқ тушадими” деб сўраб-суриштириб юришади. Бунга ўхшаш ишларда мутлақо шошилмаслик, етти ўлчаб бир кесиш керак бўлади.


ЎзА - Ўқув-илмий жараёнга ўттизга яқин академик бош-қош\n24.10.2017 16:45 Чоп этиш версияси\nЎқув-илмий жараёнга ўттизга яқин академик бош-қош\nМиллий матбуот марказида ташкил этилган матбуот анжуманида Президентимиз Шавкат Мирзиёевнинг 2017 йил 20 апрелдаги “Олий таълим тизимини янада ривожлантириш чора-тадбирлари тўғрисида”ги қарори ижроси доирасида Мирзо Улуғбек номидаги Ўзбекистон Миллий университетида ёш олимлар илмий фаолияти самарадорлигини ошириш борасида амалга оширилаётган ишлар юзасидан маълумот берилди.\nЎзбекистон Миллий университети мамлакатимизда фундаментал ва амалий илм-фанни ривожлантириш, халқ хўжалиги учун юқори малакали кадрлар тайёрлашда бой анъаналарга эга илм даргоҳидир. Бир асрлик тарихга эга университетда фаннинг турли соҳалари бўйича қирқдан ортиқ илмий мактаб фаолият кўрсатмоқда.\nБугунги кунда университетда 11 факультет мавжуд бўлиб, уларда 36 бакалавриат йўналиши, 69 магистратура мутахассислиги бўйича таълим берилмоқда. Ўқув-илмий жараёнга 28 академик, мингга яқин профессор-ўқитувчи жалб этилган. Айни пайтда 200 дан зиёд ёш олим ва 500 дан ортиқ иқтидорли талаба илмий-тадқиқот олиб бормоқда.\nУниверситет ректори А.Мараҳимов олий ўқув юртининг халқаро алоқалари географияси янада кенгаётганини таъкидлади. Жорий йилда хорижий таълим муассасалари билан илмий-амалий ҳамкорликни йўлга қўйиш бўйича ўнга яқин шартнома ва меморандум имзоланган.\nШу йилнинг ўтган даврида университетда халқаро ва республика миқёсидаги ўттизга яқин илмий-амалий конференция ўтказилди. Фан, таълим ва ишлаб чиқариш соҳалари ўртасида инновацион ҳамкорликни мустаҳкамлашда ҳам қатор муваффақиятлар қўлга киритилмоқда. 2017 йил давлат бюджетидан молиялаштирилган 150 лойиҳа амалга оширилаётир. Шунингдек, Ўзбекистон Республикаси Экология ва атроф-муҳитни муҳофаза қилиш давлат қўмитаси, Навоий кон-металлургия комбинати билан тузилган хўжалик шартномалари бажарилди.\nЎзМУ ҳузурида докторлик диссертацияларини ҳимоя қилишга қаратилган физика-математика, кимё, тарих, фалсафа, география, психология, сиёсий фанлар бўйича илмий кенгашлар фаолият кўрсатмоқда. Жорий йилнинг ўтган даври мобайнида мазкур илмий кенгашларда 23 докторлик диссертацияси ҳимояси ўтказилди. Йил охиригача эса яна 12 диссертация ҳимояси режалаштирилган.\n– Яқинда “Ўзбекистоннинг жанубий ҳудуди чўл тупроқларининг нефть ва нефть маҳсулотлари билан ифлосланиши ва уларнинг рекультивацияси” мавзуида докторлик диссертациямни ҳимоя қилдим, – дейди университетнинг тупроқшунослик кафедраси илмий ходими З.Жабборов. – Нефть парчаловчи бактерия штамплари иштирокида тозалаш технологияси илк марта яратилди. Мазкур технология ўзимизнинг тупроқ шароитига мосланган бўлиб, иқтисодий арзон ва экологик хавфсиздир. Унинг кўмагида нефть ва нефть маҳсулотлари билан ифлосланган суғориладиган ва чўл минтақасидаги суғориш имкони бўлмаган ерларни тозалаш мумкин. Тадқиқотда Ўзбекистон Республикаси Экология ва атроф-муҳитни муҳофаза қилиш давлат қўмитаси тасарруфидаги Тупроқшунослик ва агрокимё илмий-тадқиқот институтининг лабораторияларидан фойдаландик. Шунингдек, Чехия аграр, Словакия қишлоқ хўжалиги университетларида стажировкада бўлиб, айрим таҳлилларни уларнинг лабораторияларида ҳам синовдан ўтказдик. Тадқиқот асосида Сурхондарё ва Қашқадарё вилоятлари тупроқлари келажакда қандай ифлосланиши мумкинлиги илк марта башорат қилиниб, муаммони бартараф этиш бўйича тавсиянома ишлаб чиқилди ва тегишли ташкилотларга топширилди.\nМатбуот анжуманида журналистлар ўзларини қизиқтирган саволларга жавоб олди.


Биринчи Президент фаолият олиб борган Оқсарой қароргоҳи барча учун ўз эшикларини очади\nБиринчи Президент фаолият олиб борган Оқсарой...\n13.01.2018 22:17 0 1517\nЎзбекистон Республикаси Биринчи Президенти Ислом Каримов таваллудининг 80 йиллигига бағишлаб, Оқсаройда илк бор кўргазмалар зали ўз фаолиятини бошлайди. Бу ҳақида «kun.uz» хабар қилди.\nБиринчи Президент фаолият олиб борган Оқсарой қароргоҳида кўргазмалар зали, кутубхона ва музей ишга тушиши режалаштирилган. Кўргазмалар зали Биринчи Президентнинг таваллуд айёми арафасида жорий йилнинг 30 январь куни иш бошлайди. Кўргазмалар зали 3 қисмдан иборат бўлади: Катта зал, кичик зал ва очиқ зал.\nКўргазмалар зали барча учун ўз эшикларини очади. Меҳмонлар экспозиялар орқали Ислом Каримов сиймоси гавдалантирилган тасвирий санъат намуналари, турли асарлар билан танишиш имконига эга бўлишади. Шунингдек, Биринчи Президент ҳаёти, иш фаолияти акс эттирилган кўплаб фотосуратлар намойиши ҳам намойиш этилади.\nОқсарой ҳудудида махсус боғ зонаси ҳам барпо этилади. Ислом Каримов номидаги илмий-маърифий ёдгорлик мажмуаси вакилларининг сўзларига кўра, Биринчи Президентнинг бош қароргоҳи ҳисобланган Оқсарой мустақил Ўзбекистон асосчиси Ислом Каримов ҳаёти ва босиб ўтган йўллари билан янада яқинроқ танишишга имкон берувчи мукаммал мемориал масканга айланади.\nЎзбекистон Ислом Каримов Оқсарой кўргазмалар зали


Кичкинтойлар учун таомнома тузамиз! - Farzand.uz\nКичкинтойлар учун таомнома тузамиз!\nКичкинтой ёшига етгач, оналарни «қандай овқатлантирсам экан?» деган савол ўйлантиради. Боланинг биринчи ёшидаги тановули келгусидаги ривожланиш жараёнига таъсир этади. Айнан мана шу вақтдан бошлаб болалар таомномасини фойдали маҳсулотлар билан тўлдириб бориш керак. Бироқ бу ишни қадамма-қадам бажариш кераклигини ҳам унутманг. Зеро, бола организми ҳали ёш, унга ортиқча калориялар билан босим ўтказиш соғлиғи учун зарарли. Ёшига етган болага қандай маҳсулотлар фойдалилиги ҳақида билишни истасангиз, суҳбатимизга қўшилинг.\nЁшига тўлган бола руҳиятида егуликларни ранги, кўриниши ва мазасига кўра ажратиш ҳолати мавжуд. Шу сабаб шоколад ва ранг-баранг конфетлар болалар диққатини тезда жалб қилади. Болангиз учун кун давомида истеъмол қилинадиган маҳсулотларни унинг ҳаракатига кўра тузиб чиқинг (ўйнаш вақти, ухлаш маҳали, уйқудан сўнг каби) Шунда таомномага қўшилган янги маҳсулотлар бола ошқозонига оғирлик қилмай, яхши ҳазм бўлади. Бир кунлик овқатланиш тартиби қуйидаги бўлиши мумкин:\nБиринчи нонушта: иложи борича сутли аралашма (қуруқ аралашма кўринишидаги тайёр бўтқалар) бўлсин. Агар болангиз ҳали ҳам эмизикли бўлса, она сутидан фойдаланиш мумкин.\nИккинчи нонушта: гуручли ёки манний ёрмасидан тайёрланган сутли бўтқалар.\nТушлик: суюқ ва қуюқ овқатларни кетма-кетликда беринг. Бир гал ёғсиз сабзавотли шўрва бўлса, яна бирида буғда тайёрланган гўштли таом бўлиши лозим.\nТушликдан кейинги тановул: бу вақтда болангиз уйқудан уйғониб, қорни бироз очиққан бўлади. Унга мевали бўтқа ёки товорог ва ёғсиз сметана аралашмасидан беришингиз мумкин.\nКечки овқат: катталар учун тайёрланган таомларнинг ҳаммаси ҳам 1 ёшли болага тўғри келавермайди. Унга енгил ҳазм бўлувчи картошка бўтқаси, гўштли тефтель ёки буғда тайёрланган котлет каби таомлардан бериш мумкин.\nБолакайга таомнома тузаётганда маҳсулотлар таркибида туз миқдори камроқ бўлишига аҳамият беринг.


МАКТАБ ЎҚУВЧИСИГА РЕПЕТИТОР КЕРАКМИ?\nРукн 10 November 2017 15:23 498\n– Ойи, ўқитувчимиз айтди, 40 минг сўм пул бераркансиз.\n– Математика ва инглиз тилидан ўқитувчимиз ўтган ойда репетиторлик қилгани учун.\n– Шу репетиторга бормасанг бўлмайдими, яқинда ўзингга кийим-кечак қилдик, дафтар қалам олиб бердик...\n– Синфдошларимнинг ҳаммаси бораяпти, битта мен қоламанми?\n– Уф, қаердан чиқди шу репетитор дегани-я, жонга тегди...\nБу гап-сўзлар бугун ҳар бир ота-она учун таниш. Чунки мактабда ўқийдиган фарзандининг билими ва дунёқараши яхши бўлишини, унинг баркамол бўлиб вояга етишини ҳар бир ота-она чин дилдан истаган ҳолда барча шарт-шароитлар яратиб беради. Бу яхши, албатта. Лекин шу истак ва хоҳишдан айримлар ўз манфаати йўлида фойдаланмаяптими? Масаланинг ана шу томони ниҳоятда нозик.\nОчиғи, бугун мактабгача таълим муассасалари ва мактабларда ўқувчи учун ҳам, ўқитувчи учун ҳам яратилган шарт-шароитлар ва қулайликларни кўриб, ҳатто хорижлик эксперт ва мутахассислар тан беряпти. Замонавий компьютерлар, фанларга мослаштирилган ўқув хоналари, асбоб-ускуналар, кенг, шинам ва ёруғ хоналар улар хизматида. Хўш, шундай имкониятлар яратилган бир пайтда мактаб ўқувчисига репетитор керакми? Давлатимиз томонидан мактаб ўқитувчилари етарлича ойлик маош ва дарсларни қизиқарли тарзда ўтиши учун зарур ўқув қуроллари билан таъминланган. Нима учун шундай қулайлик ва имкониятларга қарамасдан, ўқитувчи маълум ҳақ эвазига ўқитаётган болага берган билимини мактабдаги ўқувчиларига бермайди? Куйиб-пишиб уй шароитида қўллаган дарс ўтиш услубларини ойлик маош оладиган мактабида қўлласа бўлмайдими? Замонавий мактаб, энг сўнгги русумдаги компьютер технологиялари ва ўқув қуроллари билан таъминланган шароит ўрнига уйидаги хонадон шароитида (кўрпача тўшалган хонтахтада) ўқувчиларга дарс ўтиши эса шахсий манфаатни жамият манфаатидан устун қўйиш эмасми?\nМутахассислар фикрича, онги аста-секин ўсиб келаётган мурғак қалб эгаси бўлган мактаб ўқувчисига мактабда ўтиладиган дарс соатлари унинг ёши, синфига қараб белгиланади. Бу унинг фикрлаш доирасини ёшига мос равишда кенгайтириб боради, албатта. Олий ўқув юрти ёки донгдор касб-ҳунар коллежига кираётган ёшлар таълим йўналишлари бўйича фанларга тайёргарлик кўриши умуман бошқа муаммо. 5 ёинки 6-синф ўқувчиси репетиторга бориши қайси мантиққа тўғри келади? Ахир, ўқувчининг дарслардан бўш вақтларида фан ва спорт тўгараклари ташкил этилган-ку! Қолаверса, ўқувчининг фанлардан фақат бирини чуқур ўзлаштириб, бошқаларига эътиборсиз бўлиши дунёқарашига, фикрлаш доирасига салбий таъсир кўрсатиб, уни роботга айлантириб қўймайдими? Репетиторлик қилаётган ўқитувчи унинг пуллик дарсларига қатнайдиган ўқувчилари ва ночорликдан ёки бошқа сабабдан қўшимча дарсларга қатнашмайдиган болаларга бир хил муносабатда бўла оладими?


hidoyat.uz – “Мовароуннаҳр” нашриётининг сайти - Борар жойни обод қилайлик\nБорар жойни обод қилайлик\n2017 йил 2 феврал\nҚисса: Бир ғаройиб шаҳар-давлат бўларди. Ўша шаҳар-давлат аҳолиси ўзлари учун фақат бир йилга ҳукмдор танлашарди. Бир йил тўлганидан кейин уни умрининг қолганини яшаши учун узоқ оролга юборишар, ўрнига яна бошқа кишини кўтаришарди. Улар эски ҳукмдорни оролга юборишдан олдин унга яхши кийимларни кийдириб, уни катта бир филга ўтқазиб, унинг атрофида айланиб, хайрлашиб қолишарди. Бу лаҳза ҳукмдор учун энг қийин ва аламли бўларди. Улар ҳукмдорни умрининг қолганини ўтказиш учун кемага ўтқазиб, ўша оролга юборишарди.\nҲолат шу зайлда давом этаверди. Халқ охирги ҳукмдорни ҳам оролга кузатиб қайтаётганида яқиндагина сувга ғарқ бўлган бир кемага дуч келишди. Улар у ерда бир парча тахтага осилиб жон сақлаб қолган бир ёш йигитни қутқариб олишди. Улар ўша йигитни ўз юртларига олиб келиб, ундан ўзларига бир йил ҳукмдорлик қилиб беришини сўрашди. У бошида бу таклифга унамади. Кейинчалик рози бўлди. Одамлар унга шаҳарни роппа-роса 12 ой бошқариши, сўнг у ҳам ўша охирги ҳукмдор юборилган оролга кетишини таъкидлашди. Орадан уч ой ўтгач, йигит шаҳар тахтини эгаллади. У вазирлардан ўтган ҳукмдорлар юборилган оролни бориб кўрмоқчилигини айтди. Вазирлар унинг истагига рози бўлиб, уни ўша оролга олиб боришди. Ёш ҳукмдор бориб қараса, у жой катта ўрмон билан ўралган, ҳар томондан йиртқич ҳайвонларнинг товушлари эшитилиб турадиган бир жой экан. Ҳукмдор шаҳарга қайтиб, юз нафар бақувват йигитни тўплаб, уларга оролни ҳар хил зарарли ҳашаротлар, ўсимликлар ва йиртқичлардан тозалашни буюрди. У ҳар ойда оролга ишнинг кетишини кўриш учун келарди. Иш секин-асталик билан олдинга силжий бошлади. Оз фурсатдан кейин орол топ-тоза ҳудудга айланди. У ўша жойда яшайдиган айрим ҳайвонларни қўлга ҳам ўргатди. Орадан уч ой ўтгач, оролга муҳташам қаср ва бандаргоҳ қуриш учун меъмор-ишчиларни юборди. Қурилишлар битгач, орол чиройли гўшага айланди. Ҳукмдор жуда зийрак бўлиб, оддий кийимлар кияр, шаҳарда ўзи учун кўп харажат қилмас, унга қилинган инъомларнинг кўпини шу оролни таъмирлаш учун сарфларди. Муддат ўтиб, ҳукмдор бўлганига ҳам бир йил тўлгач, унинг сафар қилиш вақти етди. Аҳоли, анъанага мувофиқ, унга ҳам қимматли кийимлар кийдиришиб, катта филга ўтқазиб хайр-хўш қилиб оролга кузатишди. Лекин бу ҳукмдор ўтган ҳукмдорлар каби ғам-андуҳга ботмасдан, хушчақчақликда одамлар билан хайрлашди. Ажабланган одамлар хурсандлиги боисини сўрашди. Ҳукмдор уларга донишмандларнинг ушбу ҳикматини сўзлаб берди:\n“Эсингдами инсон, сен туғилган он?\nБарча хандон эди, сен эдинг гирён.\nСен шундай яшаки, кетар чоғингда\nБарча гирён қолсин, сен боргин хандон”.\nМендан олдин ўтган ҳукмдорлар имконлари борида нафс ва ҳою ҳавасга берилишган экан. Мен эса ҳукмдорлик давримда келажагим бўлган ўша оролни обод қилиш режасини туздим ва шунинг фикр-хаёлида бўлдим. Ҳозир бу орол ҳаётимнинг қолган қисми тинч, истиқоматда саломат ўтиши учун бир кичик жаннатга айланди.\nҲисса: Азизлар, бу дунё охират экинзоридир. Вақтимизни дунё ҳавасларига берилиб ўтказмайлик. Расулуллоҳ (алайҳиссалом) ҳаётлари сингари ҳаётимизни содда ўтказайлик. Охират учун сармоя йиғайлик. Биз ҳаргиз Расулуллоҳ (соллаллоҳу алайҳи ва саллам)нинг “Қиёмат куни бандадан тўрт нарса: умрини нималарга сарфлагани, ёшлигини қандай ўтказгани, молини қаердан топиб, уни қаерга сарфлагани ва олган илмига қандай амал қилгани ҳақида сўралмагунича қадамлари олға босмайди”, деган ҳадисларини унутмайлик. Яна Расулуллоҳ (соллаллоҳу алайҳи ва саллам): “Сен бу дунёда худди ғариб ёки йўловчи сифатида яшагин”, деганлар. Шундай экан, охиратимизни ҳам, дунёмизни ҳам обод қилайлик.\nЁ Аллоҳ, хотимамизни чиройли қилгин ва бизга Фирдавс жаннатингдан жой бергин. Омин!\n“Қисасун алламатнил ҳаят” (“Қиссалар менга яшашни ўргатди”) китобидан


Васият қандай адо этилади? | Azon.uz - Ахборот-таҳлилий портал\n1621 18:17 09.11.2020\nМерос ҳақида сўз борганида васият масаласига ҳам алоҳида аҳамият бериш зарур. Чунки васият масаласида ҳам одамлар орасида жуда кўп келишмовчиликлар, турли фикрлар содир бўлади. Вафот этган одамлар томонидан ҳам гоҳида ноўрин васиятлар бўлиб туради. Аслида васият ҳам мерос ҳақидаги ояти каримада баён қилинади.\n“Зарар қилмайдиган васиятни ёки қарзни адо этгандан сўнг. Булар Аллоҳнинг васиятидир. Ва Аллоҳ билувчи ҳамда Ҳалийм Зотдир” (Нисо, 12)\nДемак, мол-мулкини кимгадир васият қилиб қолдириш ҳам шаръан жоиз амал. Яъни бир инсон вафот қилишидан аввал меросхўрларини йиғиб “болаларим ман вафот қилганимдан кейин қолдирган мулкимдан фалончига мунча миқдорда беринглар” деса мана шу васият бўлади. Аммо унинг ҳам бир қатор талаб ва қоидалари мавжуд бўлиб қуйида уларга имкон қадар тўхталамиз.\n1. Мулкдор одам ўзининг мерос молидан кимгадир васият қилишга мажбур эмас. Фуқаҳоларимиз бу масалани мустаҳаб амал дейдилар. Яъни васият қилмаса ҳам гуноҳкор бўлмайди. Васият қилиш ёки қилмаслик мулк эгасининг ўз ихтиёридаги ишдир.\n2. Мулкдор одамнинг ўз молидан васият қилиши меросхўрларидан бошқа одамларнинг номига адо қилинади. Чунки меросхўрларга мерос молидан белгиланган улуш бордир. Улар ўша мерос улушига эга бўладилар.\nБунинг асоси қуйидаги ҳадиси шарифдир:\n“Албатта Аллоҳ таоло (мерос борасида) барча ҳақдорларнинг ҳаққини белгилаб бергандир. Меросхўрлар учун васият қилинмайди”.\nАбу Довуд, Термизий, ибни Можа, Аҳмад ва Байҳақийлар ривояти.\nБорди-ю майит шу каби васиятни тайинлаган бўлса ҳам у васият бажарилмайди. Чунки гуноҳ ва маъсиятга қаратилган васиятлар амалга оширилмайди.\n3. Васият қилинган мулк миқдори марҳум қолдирган мулкнинг 1\_3 қисмидан ошмаслиги керак. Масалан, Абдуллоҳ вафот қилишидан аввал болаларига “мендан кейин ўзим таълим олган мактабга мулкимнинг ярмини ўтказиб беринглар” деса унинг бу васияти молининг 1\_3 қисмида бажарилади. Чунки унинг қолган мулки меросхўрлар орасида ҳар бирининг белгиланган миқдордаги улушига қараб тақсимланиши керак.\n4. Марҳум мулкининг ҳаммасини меросхўрларидан бошқага васият қилган бўлса ва бу ишга унинг меросхўрлари рози бўлсагина мазкур васият тўлиқ амалга оширилади. Аммо меросхўрлар рози бўлмасалар ҳам мулкнинг 1\_3 қисми айтилган ўринга топширилади. Бу борада меросхўрларнинг рози ёки норозилиги эътиборга олинмайди.\nАйни шу масалада васият қилинган мулк, ўз эгасига топширилмаса уни олган одам гарчи марҳумниинг меросхўри бўлса-да бировнинг ҳақини ўзлаштириб олган бўлади. У мулкни тасарруф қилиш ушбу меросхўр учун ҳаромдир. Яъни бировнинг ҳақини еган бўлади.\n5. Васиятни ижроси марҳумнинг бўйнидаги қарзлари ўз эгаларига етказилганидан кейин амалга оширилади. Чунки пайғамбар соллолоҳу алайҳи васаллам шундай тадбиқ қилганлар.\n6. Агар васият қилувчи мулкини ношаръий, ножоиз жойларга васият қилса, унинг васияти эътиборга олинмайди ва бажарилмайди.\nТошкент шаҳридаги "Умар ибни Хаттоб" жоме масжиди имоми ноиби\nвасият Махсус мерос шариат Ислом ҳадис\nПайғамбар алайҳиссаломдан қисқа васият\n1696 20:05 05.12.2020\n990 07:00 15.06.2020\n718 16:00 12.06.2020\n3044 00:00 12.06.2020\n1024 21:27 10.06.2020


Энг кӯп ароқ ичиб ӯлганлар кимлар? - Parstoday\nЭнг кӯп ароқ ичиб ӯлганлар кимлар?\nсентябр 11, 2018 14:14 Asia/Tashkent\nХитой алкоголь истеъмоли сабаб энг кўп юз берадиган ўлим ҳолатлари бўйича энг юқори кўрсаткични қайд этган мамлакатга айланди. Бу ҳақда Global Times газетаси The Lancet тиббиёт журналида эълон қилинган эксперт маълумотларига асосан хабар бермоқда, деб ёзади Kun.uz нашри.\nТаъкидланишича, 2016 йилда Хитойда спиртли ичимликлар билан боғлиқ муаммолар туфайли 59 минг аёл ва 650 минг эркак вафот этган. Рейтингда иккинчи ўринни 42 минг аёл ва 290 минг эркак ҳаётдан кўз юмган Ҳиндистон эгаллади. Россия учликка якун ясаб берди: бу ерда 43 минг аёл ва 180 минг эркак спиртли ичимликларни истеъмол қилишдан вафот этган.\nЖурнал маълумотларига кўра, аҳолиси сони Россиядан қарийб икки баробар кўп бўлган АҚШ рейтингда бешинчи ўринни эгаллаб турибди – у ерда спиртли ичимликлар туфайли 19 минг аёл ва 71 минг эркак вафот этган.\nСССР ҳақидаги ҳайратланарли фактлар (ВИДЕО)


Буюк Британия бош вазири Дэвид Кэмерон Жозе Моуриньонинг "Челси" бош мураббийлигидан истеъфога чиқарилгани ҳақидаги хабарга муносабат билдирди. У бу ҳақида эшитганидан сўнг афсусга тушган ва мамлакатда унинг учун бошқа иш топилиши мумкинлигини билдирган. Бу ҳақда ITV телеканали журналисти Крис Шип ўз твиттерида ёзган.\n"Бош вазир ҳамиша кимдир ўз ишини йўқотса қайғуга тушади. Айни вақтда статистик маълумотларга кўра, Буюк Британияда 740 мингдан ортиқ бўш иш ўрни мавжуд", дейилган Кэмероннинг матбуот хизмати хабарида.\n"Челси" 17 декабрь куни икки томоннинг розилиги асосида Жозе Моуриньо билан ҳамкорликнинг тугатилгани ҳақида маълум қилди.\nАнглия чемпионатининг 16 туридан кейин "Челси" 15 очко тўплаган ҳолда 16-ўринда турибди.\n57 ёшли бу мутахассис 2004 йилдан 2007 йилгача ҳам жамоани бошқарганди. У 2013 йилда Лондонга қайтди ва ўтган мавсумда "Челси"га Англия чемпионати ва Лига кубогида ғолибликни олиб берди.


Ҳужжат 15.08.2005 00 санаси ҳолатига\n2.07.00.00.00 Молия ва кредит тўғрисидаги қонунчилик. Банк фаолияти / 07.11.00.00 Маҳаллий солиқлар ва йиғимлар / 07.11.04.00 Жисмоний шахслардан транспорт воситалари эҳтиёжи учун бензин, дизель ёқилғиси ва сиқилган газдан фойдаланганлик учун солиқ]\n2.07.00.00.00 Молия ва кредит тўғрисидаги қонунчилик. Банк фаолияти / 07.07.00.00 Бюджет тизимининг бошқа масалалари / 07.07.02.00 Давлат жамғармалари / 07.07.02.04 Вазирлик ва идоралар жамғармалари]\n1.07.00.00.00 Молия ва кредит тўғрисидаги қонунчилик. Банк фаолияти / 07.07.00.00 Бюджет тизимининг бошқа масалалари / 07.07.02.00 Давлат жамғармалари / 07.07.02.02 Бюджетдан ташқари Пенсия жамғармаси (шунингдек, 06.03.02.00 га қаранг);\n2. Вазирлар Маҳкамасининг «Солиқ солишнинг соддалаштирилган тизимига ўтган микрофирмалар ва кичик корхоналарга солиқ солиш тартиби тўғрисида» 1998 йил 15 апрелдаги 159-сон қарори (Ўзбекистон Республикаси ҚТ, 1998 й., 4-сон, 15-модда) билан тасдиқланган Микрофирмалар ва кичик корхоналар учун солиқ солишнинг соддалаштирилган тизимини қўллаш тартибининг III бўлимида:\n«харид, таъминот-сотиш корхоналари, воситачилик ҳақи — ялпи даромад шартномаси бўйича хизматлар кўрсатувчи корхоналар ва ташкилотлар учун»;\n«бошқа сотишлардан олинган даромадлар киради».


Азиз Тўхтабоев: “Тимур Кападзе ўз маслаҳатлари билан жамоамиз муваффақиятларига ҳисса қўшмоқда” / CHAMPIONAT.asia\n16:21Суперлига-2020. Илк сариқ карточка соҳиби - Ҳожиакбар Алижонов 5 16:16Лэмпард "Челси"нинг 8 нафар ўйинчисини сотишга тайёр 2 16:00Суперлига. "Пахтакор" - "Навбаҳор" 0:1. Матнли трансляция 93 15:40Европанинг энг яхши клубларида Собиқ Иттифоқ футболчилари 13 15:18Тошкентдаги ўйин коронавирус сабабли қолдирилди 17 15:05"Пахтакор" - "Навбаҳор". Жамоалар стадионга етиб келишди 18 14:48"Атлетико" МЮ футболчиси учун рақобатда етакчи 2 14:35ОФК Кубоги. Тўрт нафар ўзбекистонлик футболчи ўйнаётган "Хўжанд" гуруҳ босқичига чиқди 8 14:25Бугун Суперлига-2020 старт олади. "Пахтакор" стадиони 1-турнинг марказий ўйинига тайёр ГАЛЕРЕЯ 21 14:14"Пахтакор" 2020 йилги Суперлига учун қайси футболчиларни рўйхатдан ўтказди? 10 14:07Карикатура: "Бавария" ва Лондон клублари 14 14:01"Челси"нинг ёзги трансферлар ойнасидаги асосий мақсади маълум 2 14:00Olamsport: Бугун "Ҳумо" уч карра чемпионга қарши ўйнайди, Хабиб ва Тони 6 март куни тўқнаш келади 0 13:47U-21 ва U-18 ларда нечанчи йиллар ўйнайди? 3 13:37"Пахтакор" тарк этган футболчилар рўйхати 5\n15 сен 2019 19:20


Бўстон қишлоғи Ҳазораспнинг Амударё соҳилига туташ, марказдан олисроқда жойлашган ҳудуд саналади. Бу ерда ўн мингга яқин аҳоли истиқомат қилади.\n— Кўпчилик болалар туман марказидаги мактаб-интернатлари ёки касб-ҳунар коллежларига таксида қатнаб ўқишади. Такси ҳақи эса қиммат. Агар қишлоғимизда автобус қатнови йўлга қўйилса, ёшларимиз учун катта бир имконият яратилган бўлар эди, — дейди «Қовунчи» маҳалласида яшовчи фуқаро Г. Қадамбоева.\n— Одам дегани иссиқ жон. Кимдир касал бўлиб шифохонага қатнайди. Кимдир ётиб даволанаётган яқинларини кўргани боради. Автобус йўқлигидан оддий халқ жуда қийналади, — дейди яна Г.Қадамбоева.\n— Автобус қатновини йўлга қўйишни талаб қилиб, бир неча йилдан буён тегишли мутасадди ташкилотларга мурожаат қилиб келамиз, — дейди боғотлик фуқаро Н.Рўзимов. — Олдинига фақат Ҳазорасп туман марказида бозор бўлиши инобатга олиниб, сешанба, пайшанба, шанба ва якшанба кунлари автобус қатнови йўлга қўйилди. Шунисига ҳам рози эдик, аммо бу қатнов ҳам тўхтатиб қўйилганига 5-6 йил бўлди.\nҲазорасп тумани Қовунчи маҳалласи фуқаролари билан суҳбатлашганимизда улар сектор раҳбарлари ва бошқа мутасаддилар билан бўлиб ўтаётган учрашув ва қабулларда бу масалани кўп бора ўртага ташлашганини очиқлашди. Бироқ бу талаб ва таклифга ҳеч ким эътибор қаратмаётгани бугунгача болалар ўқишга таксида қатнаётганидан ҳам билиш мушкул эмас. Айниқса, қиш кунларида қатнов янада қийинлашиши, шу билан бирга нархлар ҳам ўсиб бориши сир эмас. Бундай ҳолатлар аҳолига янада қийинчилик туғдиради. Аҳоли эса мутасаддилар бу масалани ўрганиб чиқиб, етарлича эътибор қаратиши ҳамда муаммога ижобий ечим топилишидан умидвор.


Ғайрат Усмонов сабабсиз «запрет»да бўлгани ва клипларини телеканаллар қандай важлар билан қайтаргани ҳақида (видео) - Zamin.uz\n14:50 / 19.03.2021\nҒайрат Усмонов сабабсиз «запрет»да бўлгани ва клипларини телеканаллар қандай важлар билан қайтаргани ҳақида (видео)\nХонанда Ғайрат Усмонов «Chotki TV» YouTube каналига интервью берди. Интервьюда хонанда маълум муддат ижодида катта тўсиқларга учрагани ҳақида гапириб берди.\n«Телевидениега борамиз, клипларимиз ўтмайди: рақобат, кимдир томонидан қаршиликлар бўлган. Катта саҳнага бизни қўймайди, сабабини билмаймиз. Охири радиода, раҳматли бўлиб кетди, бир акамиз ишларди телефонда гаплашдик. ‘Ака, нима сабаб бизнинг қўшиқларимиз ўтмаётганига? Эски қўшиқларимни қўйяпсизлар. Янгисига пул тўласам ҳам қўймаяпсизлар’, дедим. ‘Сиз яқинимсиз, ўзингизга айтаман. Фалончи фалончининг қўшиғи қўйилмасин, деб трубкани қўйиб қўяди, сизни деб радио ёпилиб кетишини хоҳламайман’ деди», — дея ҳикоя қилади Ғайрат Усмонов.\n— Shukhrat (@bankir2102) March 19, 2021\n«Қаршилик шу даражада бўлганки, наҳотки мен бу мамлакатнинг фуқароси бўлмасам, деган шубҳаларга ҳам борганман. Нега қаерга борсам кўкрагимдан итаришади? Катта саҳналарга мухлислар сўраб ётибди, нега чиқаришмайди? Универсиада, Мустақиллик, энг чекка ҳудудлардаги қишлоқларда нима хизмат бўлса, қилган бўлсак, нима учун кўкрагимиздан итарилишимиз керак? Муҳаммадқодир Абдуллаев Олимпиада чемпиони бўлганида рингга чиқиш олдидан ‘Ўғлон’ деган қўшиқ айтиб беришни илтимос қилишди.\nҚўшиқни тайёрладим, клип ҳам олдирдим. Ҳар бир клипга камида 4-5 минг доллар пул кетади. Ундай клипингиздан 10 таси ўтмаса, 50 минг долларга куясиз. Бу нарсалар бошимдан ўтди. ‘Яраш-яраш’, ‘Ёр-ёр’, ‘Ўғлон’, ‘Боқма’ каби клипларим ўтмади. Муҳаммадқодир Абдуллаев ҳақидаги клипни олиб борсам, қайтаришди. Буларнинг шундай ўйинлари бор экан: инсоннинг қилган меҳнатининг қадри бир чақалик ҳам эмас экан булар учун.\nКлипни СССРнинг формаси кўриниб қолибди, деб қайтаришди. Муҳаммадқодирнинг мактаб формасидаги болалик даврини олганмиз-да, ‘Биз СССРнинг формасида ўқиганмиз, болаларга қандай қилиб мустақиллик формасини кийдираман’, дедим, ‘Биз билмаймиз, агар клипингиз эфирга кетишини истасангиз, формани олиб ташлайсиз’, дейишди. Монтажчиларга олиб бориб, ўчиртириб келдим СССР эмблемасини. Олиб бордим, яна қайтаришди. Сабабини сўрасам, ‘Ранги сарғайиб қолибди, ҳозир телевидениега яшил ранг керак’, деди. Униям ўзгартириб обордим, яна қайтаришди. ‘Клипда рингда бир одам кўриниб қолибди, бу одам запретда. Уни кўрсатиш мумкинмас ТВда’, дейишди.\nСодда эканман, яна сабабини сўрадим. ‘Муҳаммадқодирни олиб ташлайсиз, рингда уриб йиқитган жойи ваҳшийлик’, дейишди. ‘Боксни олиб ташланглар’ бўлмаса, дедим. Ўтмади, хуллас. Шунча тўсиқлар бўлганидан кейин яна қандай қадам босаман, менинг ҳам ориятим бор. Ялиниб, уларнинг остонасига бормайман», — дейди хонанда. “Замин” янгиликларини “Одноклассники”да кузатиб боринг\n1,1 млрд. сўмлик “салқин ичимликлар” операцияси фош этилди\n17-04-2021, 11:40, Жамият\nБожхоначилар ҳужжатларда кўрсатилмаган 4 млрд. сўмлик товарларни фош этишди\n17-04-2021, 12:05, Жамият\nКеча, 00:30, Дунё\nЯнгиликлар » Маданият » Ғайрат Усмонов сабабсиз «запрет»да бўлгани ва клипларини телеканаллар қандай важлар билан қайтаргани ҳақида (видео)\nТанишининг суратларини интернетда тарқатиш билан қўрқитиб, ундан 5 млн сўм талаб қилган нигериялик ушланди\nБугун, 11:25, Жамият\n«Бугун уларнинг уйида бўлдик» – Комил Алламжонов хайрия ифторлари ҳақида\nБугун, 10:25, Жамият\nБугун, 09:43, Маданият\nТошкентда 4-синф ўқувчиси Nexia-3’ни олиб қочди\nБугун, 09:19, Жамият\nСурхондарёда яшайдиган рус ва корейс ҳожи оналар\nБугун, 08:41, Жамият\nБугун, 08:05, Дунё


Владимир Бубанья: "Нотўғри қилганимни тушуниб етдим, аммо энди кеч"\n9 октябрь, 2021, 06:44\nТеглар:Сурхон | Суперлига | Сербия\nСербиялик легионер "Сурхон"ни тарк этди.\n“Сурхон”да ҳам сўнгги пайтларда муаммоли вазиятлар тез-тез кузатиляпти-а? Ўтган йили сербиялик легионер Владимир Бубанья клубдан кетганди.\nЎшанда иш ҳақлари бўйича қандайдир низолар келиб чиққанди. Кейин томонлар келишиб олишди ва Бубанья жорий мавсумда ҳам яна “Сурхон”га қайтишга қарор қилди. Энди эса сербиялик футболчи яна жамоада эмас.\nТермизликлар таркибида 13 та учрашувда майдонга тушган ҳимоячи бир неча ой олдин клубни тарк этди. Sports.uz мухбири билан қисқача мулоқотда футболчи қуйидагиларни айтди.\n- Ўтган йили “Сурхон”дан можароли тарзда кетгандингиз. Бу сафар ҳам яна ўша манзара такрорланаётгандек. Аслида нима учун қайтгандингиз?\n- Ҳа, мен ўтган йили жамоадан кетдим. Улар маошлардан тўпланиб қолган қарзимни беришлари керак эди. Улар эски қарзларни қоплашди. Шундан сўнг, менга бундан кейин ушбу масалада муаммо бўлмасликни айтишгач, янги шартнома таклиф қилишди. Бу таклифни қабул қилдим.\n- Иккинчи марта “Сурхон”га қайтиб, тўғри қилдим деб ўйлаяпсизми?\n- Ҳозир бундай йўл тутиб нотўғри қилганимни тушуниб етдим, аммо энди кеч.\n- Клубда неча марта ойлик маош олдингиз?\n- Бу йили фақат икки марта маош олдим холос. Ваҳоланки, йил охирлаб боряпти.\n- Нима деб ўйлайсиз, “Сурхон” Суперлигада қоладими?\n- Мен ўйлайманки, жамоа Суперлигада қолади.\n- Ҳозир мен Сербиядаман, шу ерда ўйнаяпман. Йил охирига бориб қандай таклифлар бўлишини кўриб чиқмоқчиман.


Фарбутин | medu.uz - Дорилар ҳақида маълумотлар ўзбек тилида\nHome Йўриқномалар Фарбутин\nПрепаратнинг савдо номи: Фарбутин®\nТаъсир этувчи модда (ХПН): рифабутин\nфаол модда: рифабутин – 150 мг;\nёрдамчи моддалар: микрокристалл целлюлоза – 120,0 мг; натрий лаурилсульфати – 7,5 мг; коллоид кремний диоксиди (аэросил) 6,25 мг; магний стеарати – 6,25 мг; қаттиқ желатин капсулалар (қаттиқ желатин капсулаларнинг таркиби: желатин 100% гача, тозаланган сув – 14-15%, метилпарагидроксибензоат – 0,8%, темир III-оксиди буёвчиси – 1,9%, пропилпарагидроксибензоат – 0,2%, титан диоксиди – 0,3%.\nТаърифи: жигарранг рангли, ўлчами №0 бўлган, қаттиқ желатин капсулалар. Капсуланинг ичидагиси: қизил-бинафша рангли кукун.\nФармакотерапевтик гуруҳи: антибиотик – рифампицин.\nАТХ коди: J04AB04\nРифабутин – рифампицинлар гуруҳига мансуб кенг таъсир доирали яримсинтетик антибиотикдир. Таъсир механизми ДНКга боғлиқ РНК-полимеразани ингибиция қилиниши ҳисобига аминокислоталарнинг синтезини сусайтириши билан боғлиқ. Рифабутин кислотага чидамли бактериялар, шу жумладан атипик ва полирезистент микобактерияларга нисбатан юқори фаолликка эга. Рифабутин М.tuberculosis (рифампицинга ҳам сезувчан, ҳам резистент штаммлари) га нисбатан фаол. Бундан ташқари, рифабутин атипик микобактериялар, шу жумладан М.avium intracellulare complex (MAC) га нисбатан ҳам фаол.\nРифабутин МИЙ дан тез сўрилади. Плазмада препарат максимал концентрацияси ичга қабул қилгандан сўнг тахминан 2-4 соатдан кейин эришилади. Плазмадаги препаратнинг концентрацияси M.tuberculosis учун қабул қилган вақтдан бошлаб 30 соатгача минимал ингибиция қилувчи концентрациядан юқори концентрацияда тутиб туради. Рифабутиннинг фармакокинетикаси тўғри чизиқли хусусиятга эга, бунда максимал концентрация қиймати 0,4-0,7 мкг/мл диапазонда аниқланади. Рифабутин турли аъзоларга кенг тақсимланади. Хусусан, одамнинг ўпка тўқимасидаги рифабутиннинг концентрацияси ичга қабул қилгандан сўнг 24 соатдан кейин плазмадаги препаратнинг концентрациясидан 5-10 марта ортиқ бўлган. Рифабутин ҳужайралар ичига яққол кириш хусусиятига эга, бу хужайра ичида жойлашган микобактерияларга нисбатан юқори самарадорликни таъминлайди. Рифабутин ва унинг метаболитлари асосан сийдик билан чиқарилади. Рифабутинни ярим чиқарилиш даври одамда тахминан 35-40 соатни ташкил этади.\nM.tuberculosis, М.avium intracellulare complex (MAC), M.xenopi микобактериялари, бошқа атипик бактериялар (шу жумладан, иммунтанқислиги бўлган пациентларда) чақирган инфекцияни (ҳам маҳаллий, ҳам тарқоқ шакллари) даволаш; иммунодепрессияси бўлган пациентларда MAC инфекциясини олдини олиш. Рифабутин қайта ташхис қўйилган ўпка туберкулёзида ҳам, М. tuberculosis ни рифампицинга резистент штаммлари чақирган полирезистент сурункали ўпка туберкулёзи бўлган ҳолларда ҳам кўрсатилган. Микобактериал инфекцияларни умумий қабул қилинган даволаш принципларига мувофиқ рифабутинни доимо рифамицин оиласига мансуб бўлмаган бошқа антимикобактериал препаратлар билан мажмуада буюриш керак.\nРифабутин овқат истеъмол қилишдан қатьий назар ичга суткада бир марта буюрилади. Ўпкани сурункали полирезистент туберкулёзида: 300-450 мг (2-3 капсула) экишнинг манфий жавоби олинган вақтдан бошлаб 6 ойгача муддат давомида қабул қилинади. Қайта ташхис қўйилган ўпка туберкулёзида: 150 мг (1 капсула) 6 ой давомида қабул қилинади. Иммунодепрессияси бўлган пациентларда MAC инфекциясини олдини олиш учун рифабутин монотерапия сифатида 300 мг суткалик дозада (2 капсула) буюрилади. Рифабутин бошқа препаратлар билан мажмуада: нотуберкулёз микобактериал инфекцияда манфий экиш жавоби олинган вақтдан бошлаб 6 ойгача муддат давомида 450-600 мг суткалик дозада (3-4 капсула) буюрилади. Буйраклар фаолияти яққол бузилган (КК 30 мл/мин дан паст) пациентларга дозасини 50% га пасайтириш кўрсатилган. Кекса ёшдаги пациентлар учун дозага тузатиш талаб қилинмайди.\nКамайиб бориш тез-тезлик бўйича келтирилган, энг кўп ривожланадиган ножўя самаралар қуйидагилар билан боғлиқ:\nовқат ҳазм қилиш тизими: кўнгил айниши, қусиш, “жигар” ферментларининг даражасини ошиши, сариқлик;\nқон ва лимфа тизими: лейкопения, тромбоцитопения ва анемия;\nскелет-мушак тизими: артралгия ва миалгия.\nКам ҳолларда: сохтамембраноз колит, астения, иситма, диспепсия, ҳиқичоқ тутиш, метеоризм, уйқусизлик, миозит, гепатит, гриппсимон синдром, гемолиз, кўкрак қафасида оғриқ, тери рангини ўзгариши, ишқорий фосфатаза, аланинаминотрансфераза, аспартатаминотрансферазанинг фаоллигини ошиши; тошма ва эозинофилия, бронхоспазм, шок, қайтувчан увеит каби бошқа индивидуал юқори сезувчанлик реакциялари (оғирлик даражаси енгилдан оғир даражагача ўзгариши мумкин) кузатилади.\nАнамнезида рифабутин ёки бошқа рифамицин (масалан, рифампицинга) га юқори сезувчанлик. Ҳомиладорлар, эмизикли аёллар ва болаларда препаратни қўллаш бўйича клиник тажриба етарли бўлмаганлиги сабабли, бу гуруҳдаги беморларда рифабутинни қўллаш мумкин эмас.\nРифабутин CYP3A изоферментларини индукция қилиниши ва шу билан бу ферментлар томонидан метаболизмга учрайдиган дори воситаларнинг фармакокинетикасига таъсир қилиши мумкинлиги кўрсатилган. Шу сабабли рифабутин билан даволашда перорал контрацептивлар самарасиз бўлиши мумкин, ва пациент бошқа контрацепция воситаларидан фойдананиши керак. Рифабутин диданозин ва изониазиднинг фармакокинетикасига таъсир қилмайди. Этамбутол, теофиллин, сульфонамидлар, пиразинамид, флуконазол ва зальцитабин билан аҳамиятли даражадаги ўзаро таъсир қилиш эҳтимоли кам, бироқ флуконазол плазмада рифабутиннинг концентрациясини ошириши мумкин. Рифабутин кларитромицин билан бирга буюрилганда плазмада рифабутиннинг концентрацияси ошиши мумкин. Рифабутин изониазид, пиразинамид ва айниқса протионамид билан бирга қўлланганида -уларнинг антимикроб фаоллиги аҳамиятли даражада ошади. CYP3A изоферментларининг индуктори бўлиб, жигарда дори воситаларнинг метаболизмини тезлаштиради (дозасини ошириш талаб қилинади). Плазмада итраконазол, кларитромицин ва секвинавирнинг концентрациясини пасайтиради.\nCYP3A изоферментларининг ингибиторлари плазмада рифабутиннинг концентрациясини ошириши мумкин. Делавирдин ва ритонавир билан бир вақтда буюриш тавсия этилмайди. Нелфинавир билан бирга қабул қилинганида, рифабутиннинг дозасини 2 марта камайтириш керак.\nРифабутин рифампициннинг аналоги ҳисобланади, бироқ у жигарнинг микросомал ферментларини камроқ даражада индукция қилади, шунинг учун рифампицинга тегишли баъзи ўзаро таъсирлар рифабутин учун ҳам тўғри келиши мумкин.\nОғир даражадаги жигар етишмовчилиги бўлган пациентларга рифабутин буюрилганида эҳтиёткорликка риоя қилиш керак. Жигар фаолиятини аҳамиятсиз даражада бузилиши ва/ёки буйраклар фаолиятини аҳамиятсиз ёки ўртача даражада бузилиши бўлган пациентларга дозага тузатиш киритиш талаб қилинмайди. Даволаш вақтида периферик қондаги лейкоцитлар, тромбоцитларнинг миқдори ва “жигар” ферментлари фаоллигини вақти-вақти билан назорат қилиш тавсия этилади.\nАвтомобилни бошқариш ва техник ускуналардан фойдаланиш қобилиятига рифабутинни таъсири ҳақида маълумотлар мавжуд эмас.\nРифабутин қабул қилаётган пациентлар контакт линзаларини тақишлари мумкин эмас. Рифабутин кларитромицин билан бирга буюрилганида рифабутиннинг суткалик дозасини 300 мг гача камайтириш керак. Рифабутин кларитромицин (ёки бошқа макролидлар) ва/ёки флуконазол (ёки ўхшаш бирикмалар) билан мажмуада буюрилган ҳолларда, увеитни ривожланиш эҳтимоли борлиги сабабли пациентларни диққат билан кузатиш кўрсатилган. Увеит ривожланган ҳолда офтальмологни маслаҳати, зарурат бўлган ҳолларда рифабутинни вақтинчалик бекор қилиш кўрсатилган. Рифабутин сийдик, тери ва секрецияланадиган суюқликларга қизил-тўқ сариқ ранг бериши мумкин.\nДаволаш: меъдани ювиш, диуретиклар, симптоматик даволаш.\n1, 3, 5, 10 контур уяли ўрам 10 капсуладан қўллаш бўйича йўриқнома билан бирга картон қутида.


1349 10:00 28.09.2018\nБугун юртимиз масжидларида имом-хатиблар "Устозларга эҳтиром" мавзусида мавъиза қиладилар. Бу ҳақда ЎМИ расмий сайтида хабар берилди.\nМуҳтарам жамоат! Ислом дини илму маърифатга тарғиб қилувчи илоҳий диндир. Зеро, инсоннинг дунё ва охиратининг обод бўлиши илм олиши ва унга амал қилиши билан боғлиқдир. Қуръони каримнинг кўплаб оятлари ва Пайғамбаримиз ﷺ нинг қатор ҳадисларида ушбу маънолар баён этилган. Илм –руҳнинг озуқасидир. Инсоният илм билангина Аллоҳни танийди, ҳақиқий саодатни қўлга киритади, унинг шарофати билан юксалади. Илм эса устознинг саъй-ҳаракати, тинимсиз меҳнати, ғайрати ва матонати билан эгалланади. Илм ўргатувчи устозлар бежизга “пайғамбарларнинг меросхўрлари” деб эъзозланмаганлар. Қуръони каримда ўзи эгаллаган илмни бошқаларга ўргатган устозларнинг шаъни-шарафи нақадар улуғлиги ҳақида бундай марҳамат қилинади:\nيَرْفَعِ اللَّهُ الَّذِينَ آَمَنُوا مِنْكُمْ وَالَّذِينَ أُوتُوا الْعِلْمَ دَرَجَاتٍ وَاللَّهُ بِمَا تَعْمَلُونَ خَبِيرٌ (سورة المجادلة/11).\nяъни: “... Аллоҳ сизлардан имон келтирган ва илм ато этилган зотларни (баланд) даража (мартаба)ларга кўтарур. Аллоҳ қилаётган (барча яхши ва ёмон) амалларингиздан хабардордир” ("Мужодала" сураси, 11-оят).\nПайғамбаримиз ﷺ ҳам илмли кишининг илмсиз кишидан даражаси юқори эканлигини бир қанча ҳадисларида баён қилганлар:\n"فَضْلُ الْعَالِمِ عَلَى الْعَابِدِ كَفَضْلِي عَلَى أَدْنَاكُمْ" (رَوَاهُ الإِمَامُ التِّرْمِذِيُّ).\nяъни: “Олимнинг обиддан устунлиги худди менинг сизлардан энг қуйи даражадаги кишидан устунлигим кабидир” (Имом Термизий ривояти).\nУстозга меҳр қўймаган, ҳурмат қилмаган шогирднинг илмни пухта эгаллашига ишониш қийин. Бемор киши ўз ихтиёрини бутунлай табибга топширганидай, таълим олувчи шогирд ҳам ўзини батамом муаллим ихтиёрига топшириши, уни эъзозлаб ҳурматлаши ва доимо хизматида шай туриши керак. Абдуллоҳ ибн Аббос رضي الله عنه ўзидан ёши улуғ бўлган Зайд ибн Собит رضي الله عنه нинг уловлари тизгинини ушлаб, унга минишларида ёрдам бериб бундай деганлар: "Уламоларга шундай хизмат қилишга буюрилганмиз. Агар шогирд улуғлик сифатига етмай туриб, ундан фахрланиб, кибрланса – жоҳилдир. Зеро, илм-ҳикмат мўмин кишининг йўқотган нарсасидир, қачон топса, уни олишга ҳақли".\nМуҳтарам азизлар! Кишида илм ўз-ўзидан пайдо бўлиб қолмайди. Албатта, бунинг учун устоз зарур. Илм ва уни талаб қилишнинг фазилати нақадар улуғ бўлса, илм ўргатиш, яъни, устозлик қилишнинг фазилати унданда буюкдир. Қуръони каримда баён қилинишича, инсониятнинг аввали Одам Ато ҳам ўз замонаси учун зарур бўлган илмларга муҳтож бўлганидан Аллоҳ таолонинг ўзи у зотга таълим берди.\nوَعَلَّمَ آَدَمَ الْأَسْمَاءَ كُلَّهَا (سورة البقرة/31).\nяъни: “(Аллоҳ) Одамга барча (яратилган ва яратилажак нарсаларга тегишли) номларни ўргатди” ("Бақара" сураси, 31-оят).\nҲар бир замонда Аллоҳ таоло инсониятга илму ҳикмат ўргатиш учун пайғамбарларини юбориб турди. Жумладан, охирзамон пайғамбари Муҳаммад ﷺ ни шундай шарафли вазифа билан юборди.\nلَقَدْ مَنَّ اللَّهُ عَلَى الْمُؤْمِنِينَ إِذْ بَعَثَ فِيهِمْ رَسُولًا مِنْ أَنْفُسِهِمْ يَتْلُو عَلَيْهِمْ آَيَاتِهِ وَيُزَكِّيهِمْ وَيُعَلِّمُهُمُ الْكِتَابَ وَالْحِكْمَةَ وَإِنْ كَانُوا مِنْ قَبْلُ لَفِي ضَلَالٍ مُبِينٍ (سورة آل عمران/31).\nяъни: “Аллоҳ ўз ичларидан Аллоҳнинг оятларини ўқиб берадиган, уларни (ширк ва гуноҳлардан) мусаффо қиладиган ҳамда уларга Китоб ва Ҳикматни таълим берадиган Пайғамбарни юбориш билан, мўминларга инъом этди. Улар эса бундан олдин аниқ гумроҳликда эдилар” ("Оли Имрон" сураси, 164-оят).\nБу ҳақда Пайғамбар ﷺ нинг ўзлари:\n"... وَإِنَّمَا بُعِثْتُ مُعَلِّمًا" (رَوَاهُ الإِمَامُ ابْنُ مَاجَه).\nяъни: “Албатта, мен муаллим қилиб юборилганман”, – деганлар (Имом Ибн Можа ривояти). Мана шунинг ўзи ҳам устозлик қай даражада юксак мартаба эканлигини кўрсатади.\nДарҳақиқат, ўзгаларга илму маърифат зиёсини тарқатиш нақадар савоб иш. Бу вазифага мутасадди бўлган кишининг даражаси ҳам мислсиз. Шунинг учун ҳам борлиқдаги ҳамма нарса устознинг ҳаққига дуо қилиб туради. Расулуллоҳ ﷺ бу ҳақда шундай марҳамат қилганлар:\n"إِنَّ اللَّهَ وَمَلائِكَتَهُ وَأَهْلَ السَّمَوَاتِ وَالأَرْضِ حَتَّى النَّمْلَةَ فِي جُحْرِهَا وَحَتَّى الْحُوتُ فِي الْبَحْرِ لَيُصَلُّونَ عَلَى مُعَلِّمِ النَّاسِ الْخَيْرَ" (رَوَاهُ الإِمَامُ التِّرْمِذِيُّ).\nяъни: “Албатта, Аллоҳ таоло, Унинг фаришталари, осмонлару ер аҳли, инидаги чумоли, ҳаттоки, денгиздаги балиқ ҳам одамларга яхшиликни таълим берувчига саловот айтадилар” (Имом Термизий ривояти).\nМуҳтарам жамоат! Мамлакатимизда устоз ва мураббийларга эҳтиром кўрсатиш, уларни эъзозлаш, ижтимоий имтиёзлар яратиш борасида кўплаб ишлар амалга оширилмоқда. Жамиятнинг маънавий-маърифий даражаси устоз ва мураббийларга бўлган муносабатга қараб баҳоланади. Жамиятнинг кўп қисмини ташкил қилувчи ёшларимизга таълим-тарбия бериб келаётган устоз ва мураббийларимизни ҳар вақт ҳурматлашимиз ва эъзозлашимиз лозим. Зеро, келажак авлодни баркамол ва етук маърифатли бўлиб етишишида уларнинг хизматлари каттадир. Ўзбекистон бугунги дунё ҳамжамиятида ўзининг муносиб ўрнини эгаллаб, таълим, маданият, спорт ва бошқа соҳаларда тенглар ичра тенг овоз билан халқаро майдонда ўз мавқеъига эга бўлишида устоз ва мураббийларнинг ўрни беқиёсдир. Шу муносабат билан юртимизда ҳар йили 1 октябрь куни “Устозлар ва мураббийлар куни” деб белгиланиб, шу кунда халқимиз байрам қилиб, устозларга кўпроқ хурмат-иззат кўрсатадилар, дилларига хурсандчилик бахш этишга ҳаракат қиладилар.\nУстозларни қадрлаш ҳақида сўз кетганда, беихтиёр ҳазрати Мир Алишер Навоий бобомизнинг ушбу сўзлари ёдимизга тушади:\nҲақ йўлида ким сенга бир ҳарф ўқитмиш ранж ила,\nАйламак бўлмас адо онинг ҳаққин минг ганж ила.\nҲақиқатан ҳам, “устоз отангдек улуғ” деб, аждодларимиз бежиз айтишмаган. Чунки, ота фарзандни дунёга келтирган бўлса, устоз унга одамийликдан сабоқ берган. Бир машҳур зотдан, нима учун устозингизни отангиздан ҳам ортиқ кўрасиз, деб сўрашганда: “Отам мени ерга тушишимга сабаб бўлган, устозим эса руҳимни тарбиялаб, кўкка етишимга сабаб бўлди”, – деган экан.\nДинимиз таълимотига кўра, ўзгаларга таълим берган киши нафақат дунёда иззат-ҳурматда бўлади, балки вафотидан кейин ҳам қолдирган манфаатли илми, таълим берган шогирдларининг хизмати, ёзган асарларидан ўзгаларнинг фойдаланиши туфайли номаи амалига савоб тўхтовсиз бориб туради. Шундай экан, устоз ва мураббийлар ҳар қанча эъзозланса, арзийди.\nМуҳтарам жамоат! Устоз ва талабалар амал қилишлари зарур бўлган одоблар мавжуд бўлиб, қуйида улардан баъзиларини баён қиламиз. Ўқитувчига тегишли одоблар:\nНиятни холис қилиш. Яъни, ўқитувчи илм бериши орқали савоб олишни умид қилиши ва ўқувчиларга манфаат етказишни ният қилиш.\nКўп кулгу ва ҳазил-мутойибадан сақланиш. Албатта, муаллим очиқ чеҳралик, мулойим, ширинсўз, дардкаш ҳамда меҳрибон бўлиш билан бирга, ўзига ярашмайдиган, ноўрин кулгудан тийилиши, ҳазил қилса ҳам, енгил, оғир келмайдиган тарзда қилиши мақсадга мувофиқ. Ўқитувчининг ўта жиддий бўлиши талабани билмаган нарсасини сўрашдан, унга яқин бўлишдан ва дардини бемалол айтишдан тўсади.\nЎқувчиларни билим олишга қизиқтириш. Демак, ўқитувчи билимли кишиларнинг аввало ўзларига, қолаверса, жамиятга фойдалари тегиши, уларга ваъда қилинган савоб ҳақида ўқувчиларига тез-тез эслатиб туриши жуда муҳим.\nДарс давомида талабанинг илмий салоҳияти ва иқтидорига мос ўртачайўлни танлаш. Ҳар бир инсоннинг маълумот олиш қобилияти ва ёдда сақлаш кўникмаси турфа бўлгани сабабли, талабанинг шахсий хусусиятларига жиддий эътибор бериш ҳамда кўнглига йўл топа олиш ўта муҳим.\nЎқувчиларни бир-биридан ортиқ кўрмаслик. Ўқитувчи ҳам ота кабидир, шунинг учун ҳар бир ўқувчисини ўз фарзандидек кўриши, биридан бошқасини ажратмаслиги керак.\nТалабаларга дунёвий ва диний билимларни баробар олиб боришни, замонавий билимларда орқада қолмасликни ўргатиш.\nЧиройли хулқлар ва яхши хислатлардан сабоқ бериш. Бу соҳада ўқитувчи кўп йиллик тажрибаларидан фойдаланиш.\nЎқувчи хато қилса, тўғри йўлга йўллаш. Бунда қўполлик ва дилозорликдан сақланиб, улуғ аждодларимиз ҳаёти, ибратли воқеалар билан талабани яна тўғри йўлга йўллаб қўйилади.\nЁш ва мансаб жиҳатдан ўзидан паст инсондан бўлса-да билмаганларини ўрганишни ор қилмаслик. Чунки ҳикмат мўминнинг йўқотган нарсаси бўлиб, қаерда топса олаверади. Алишер Навоий бобомиз айтадилар: “Сўраб ўрганган олим, орланиб сўрамаган ўзига золим”.\nҚайси ҳунар ва фан ўқитувчиси бўлишидан қатъи назар, ўз соҳасини пухта билиш. Муаллим ўз устида кўп ишлаши, керак бўлса, талабадан кўпроқ дарс қилиши керак.\nЎзига раво кўрганини ўқувчиларига ҳам илиниб, ёмон кўрганларини уларга ҳам раво кўрмаслик.\nЎқувчилари ҳаққига яхши дуолар қилиб, уларга яхшиликни соғиниш.Чунки устознинг дуоси худди ота-онанинг фарзандига қилган дуоси кабидир.\nБаркамол авлод ва соғлом жамият олдида катта масъулият соҳиби бўлган барча устоз ва мураббийларимизга мустаҳкам сиҳат-саломатлик ва икки дунё саодатига мушарраф этишини сўраб, дуолар қилиб қоламиз!\nМуҳтарам жамоат! Мавъизанинг ҳанафий мазҳабимиздаги фиқҳий масалалар қисмида намоз вақтлари ҳақида суҳбатлашамиз.\nБомдод намози: Бомдод намозининг вақти субҳи содиқдан (уфқда кенг ёйилган ёруғликдан) қуёш чиққунигачадир. Бомдод вақти киргандан бошлаб қуёш тўлиқ чиқгунигача Бомдоднинг икки ракат суннатидан бошқа нафл намоз ўқиш макруҳ саналади. Аммо қазо намоз ўқиса бўлади. Бомдод намозини ўқиш пайтида қуёш чиқиб қолса, Бомдод намози тўхтатилади ва қуёш тўлиқ чиққандан кейин қазоси ўқилади. Бугунги Бомдоднинг қазосини заволгача ўқиса, суннати билан бирга қазоси ўқилади. Заволгача ўқилмаса, фарзини ўзи қазо қилинади. Бомдодни суннатига улгурмай, фарзини жамоат билан ўқиган киши фарздан кейин суннатни ўқимайди.\nПешин намози: Пешиннинг вақти қуёш заволга оғганидан ҳар бир нарсанинг сояси заволдаги соядан ташқари ўзининг бўйига икки баробар бўлгунигачадир. Қуёш қиёмдан заволга қараб оғгандан бошлаб Пешин намозининг вақти кирган бўлади. Заволдаги соядан ташқари ҳар бир нарсанинг сояси ўзининг бўйига икки баробар келгунича Пешин вақти ҳисобланади. Бу Имом Абу Ҳанифа раҳимаҳуллоҳнинг фатволаридир.\nАср намози: Асрнинг вақти ҳар бир нарсанинг сояси заволдаги соядан ташқари ўзининг бўйига икки баробар бўлганидан бошлаб қуёш ботгунигачадир. Аср намози адо қилинганидан кейин Шом намози ўқилгунигача нафл намоз ўқиш макруҳ ҳисобланади. Аммо қазо намоз ўқиса бўлади. Асрга айтилган азондан кейин такбир айтилгунигача, бемалол нафл намоз ўқиса бўлади. Аср намозини қуёшни нури кўзни қамаштирмайдиган даражада кечиктириб ўқиш макруҳдир. Киши бугунги Аср намозини ўқиш пайтида қуёш ботиб қолса, охиригача давом эттираверади.\nШом намози: Шомнинг вақти қуёш ботганидан шафақ йўқолгунигача. У (шафақ) уфқдаги қизилликдир ва шунга фатво берилган. Шом намозини доимо (йилнинг барча фаслларида) вақти кириши билан ўқиш мустаҳабдир. Демак, Шом намозининг вақти қуёш уфқга ботиши билан бошланиб уфуқдаги қизиллик йўқолгунигача давом этади.\nХуфтон намози: Хуфтоннинг вақти Шомнинг вақти тугагандан бошлаб тонггачадир. Витрнинг вақти хуфтон ўқилгандан бошлаб тонггачадир. Хуфтон намозини кечасини ярмидан кейин ўқиш макруҳ бўлади. Хуфтон ва Бомдодни жамоат билан ўқишни фазилати ҳақида Пайғамбаримиз саллаллоҳу алайҳи ва саллам шундай деганлар: “Ким хуфтон намозини жамоат билан ўқиса, гўё кечанинг ярмини ибодат билан ўтказгандек бўлади. Ким Бомдод намозини ҳам жамоат билан ўқиса, гўё кечанинг барчасини ибодат билан ўтказгандек бўлади” (Имом Бухорий ва Имом Муслим ривояти).\nҚазо бўлган намозларни куннинг барча вақтида ўқиса бўлади, фақат қуёш чиқиш, қиёмга келиш ва ботиш вақтлари бундан мустасно. Бу уч вақтда ҳеч қандай намоз ўқиб бўлмайди.\nУстозлик мартабасига етиш ва унинг омонатларига риоя этиш ҳар биримизга насиб этсин! Омин!\nНўъмон Али Хон: Дўзах ёки жаннатга киришдан олдинги ҳисоб-китоб\n4345 23:00 04.07.2019\nШайх Муҳаммад Тақий Усмонийнинг Ўзбекистонга ташриф вақтидаги мавъизалари (видео)\n1418 22:00 26.04.2019\n1499 10:29 11.01.2019\n1159 11:00 02.11.2018\n1060 11:39 26.10.2018\n1586 10:00 12.10.2018


Россиянинг “Терминатор”лари Украинани демилитаризация қилишни тезлаштирмоқда - 19.05.2022, Sputnik Ўзбекистон\nРоссиянинг “Терминатор”лари Украинани демилитаризация қилишни тезлаштирмоқда\n“Терминаторлар” 2018 йилда фойдаланишга топширилган, Суриядаги синовлардан муваффақиятли ўтган ва 2021 йилда Россия қўшинларига фаол фойдаланишга келган. 19.05.2022, Sputnik Ўзбекистон\nРоссиянинг танкларни қўллаб-қувватловчи жанговар машиналари (ТҚЖМ) - "Терминаторлар" қўшинларнинг зарба бериш салоҳиятини ва ҳужум данмикасини оширмоқда, дейди Sputnik ҳарбий шарҳловчиси Александр Хроленко.Россия Украинани денацификацилаш (миллатчилик ғоялардан тозалаш) ва демилитаризациялаш (ҳарбий инфратузилмаларини йўқ қилиш) махсус операциясини тезлаштириш мақсадида “Терминатор” танкини қўллаб-қувватловчи жанговар машиналаридан фойдаланишни бошлади. Украина Қуролли Кучларининг Лисичанско-Северодонецк агломерацияси минтақасидаги бўлинмалари ушбу “стероиддаги бронемашиналар” билан танишишга аллақачон улгурган. “Терминаторлар” душман позицияларини, шу жумладан узоқ муддатли ўқ отиш пунктлари ва блиндажларни тезда “бўлаклаб ташлади”, Ғарбда ишлаб чиқарилган комплекслар билан бир нечта танкга қарши экипажларни йўқ қилди.Илгари ТҚЖМларни танклар билан биргаликда ҳужум ва мудофаада, марш юришларда ва жанговар қўриқчиларда навбатчиликда ўт ўчириш қуроли сифатида фойдаланиш ишлаб чиқилган эди.“Терминаторлар” 2018 йилда фойдаланишга топширилган, Суриядаги синовлардан муваффақиятли ўтган ва 2021 йилда Россия қўшинларига фаол фойдаланишга келган.Беларусь Республикасида ўтказилган “Ғарб-2021” қўшма машғулотларида ТҚЖМлар Ғарбий ҳарбий округнинг 1-гвардия танк армиясининг жанговар бўлинмаларида – ҳавога қарши мудофаа тизимлари ва “Иноходец” ва “Форпост” тезкор дронлари билан ягона разведка ва зарба бериш схемасида ҳаракат қилган. Бу машинанинг ягона тактик бошқарув тизимига интеграциялашувидан (“тармоққа асосланган уруш” концепциясини амалга ошириш) далолат беради.Замонавий жанговар тажрибани ҳисобга олган ҳолда, Т-72 танки асосида яратилган (биринчи модификация Т-90), “Терминатор” кучли қурол ва замонавий бошқарув тизимига эга бўлган маневрли, кўп мақсадли, ёнғинга қарши юқори даражада ҳимояланган машинадир.“Терминатор” “Атака” комплексининг бошқариладиган ракеталари билан Украина Қуролли Кучлари бронетехникаларини- 6 минг метргача, 30 миллиметрли пушкадан олов отиш билан - узоқликдан 1,5 минг метр масофада уришга қодир.2А42 автоматик пушкаси 2,5 минг метргача бўлган масофадаги ҳаво нишонларини уриб тушириши, 4 минг метргача бўлган масофада тирик кучларни йўқ қилиши мумкин. Қўшалоқ 7,62 мм ПКТМ пулемёти 3,8 минг метргача бўлган масофада (150 сонияда 2 мингтагача) олов отади.Келажакдан келган меҳмон17-май куни Украинанинг иккита механизациялашган батальони Запорожье вилоятидаги Россия Қуролли кучларининг бўлинмаларига қарши ҳужумга ўтишга уринган. Украина Қуролли Кучлари бронетехникаларининг олдинга ҳаракати разведка ускуналари (БПЛА) томонидан қайд этилган. Жанговар қисмларни жойлаштириш ҳудудида дронлар, артиллерия, танклар ва пиёда жанговар машиналар душманга қарши ҳужум қилган. Натижада Украинанинг 26 та танки, 12 та пиёда жанговар машинаси ва 100 га яқин ҳарбий хизматчи йўқ қилинган. Эҳтимол, бунда “Терминатор”лардан ҳам фойданишган.Танклар биринчи навбатда душман танклари ва истеҳкомларига қарши жанговар ҳаракатлар учун мўлжалланган. “Терминатор” – келажакдан келган универсал аскар, бундан кўпроғига қодир. Экипаж командири кўп тармоқли функцияларга эга - у ўқчи расмни алоҳида дисплейда кўрсатиши, минорани исталган йўналишда айлантириши ва қуролни бошқариши мумкин.“Терминатор” юқори аниқликдаги қуроллардан ва ярим фаол лазерли душманни аниқлаш тизимларидан ҳимоя қилувчи аерозол экранлаштириш тизимига эга. Автоматик кузатиш тизими лазер нурланишини оптик ва акустик аниқлаш, аерозол экранини душманнинг танкга қарши ўқ-дориларига автоматик тарзда йўналтириш ва командирнинг панорамали кўриш мосламасини лазер нурланиши манбасига айлантириб қўя олади. Қўшимча имкониятлар машинанинг ягона тактик бошқарув тизимига интеграциялашуви билан таъминланади.Ташқи кўринишдан, ТҚЖМ минора йўқлиги билан яратилган платформа туфайли танкдан фарқ қилади. “Терминатор-2” (Т-72 танки асосида) зирҳли капсулада масофадан бошқариш ва ўқ-дориларга эга бўлмаган қурол модулини олиб юради.“Уралвагонзавод” Армата платформаси асосида жанговар модул ва 57 мм “Байкал” пушкаси билан лойиҳани ривожлантиришда давом этмоқда. Сунъий интеллектга эга “Терминатор”нинг “учувчисиз” модификацияси ишлаб чиқилмоқда.Бундай технологиялар ҳозирда АҚШ ва НАТОда йўқ.Германиянинг Stern нашри “Терминатор”нинг экспортдаги бестселлерга айланишини тахмин қилди. Серияли ишлаб чиқариш бошланганидан буён хорижга ТҚЖМ лар фақат бир маротаба хорижга етказиб берилган. Қозоғистон 10 та машина олган. Россиянинг “Терминатори” рақобатнинг мутлақо йўқлиги билан улкан экспорт салоҳиятига эга. Унинг муқобили дунёда йўқ.\nроссия, украина, ҳарбий техника\n16:19 19.05.2022 (янгиланди: 16:27 19.05.2022)\n© Sputnik / Александр Вильф / Фотобанкка ўтишБоевая машина поддержки танков (БМПТ) "Терминатор"\n“Терминаторлар” 2018 йилда фойдаланишга топширилган, Суриядаги синовлардан муваффақиятли ўтган ва 2021 йилда Россия қўшинларига фаол фойдаланишга келган.\nРоссиянинг танкларни қўллаб-қувватловчи жанговар машиналари (ТҚЖМ) - "Терминаторлар" қўшинларнинг зарба бериш салоҳиятини ва ҳужум данмикасини оширмоқда, дейди Sputnik ҳарбий шарҳловчиси Александр Хроленко.\nРоссия Украинани денацификацилаш (миллатчилик ғоялардан тозалаш) ва демилитаризациялаш (ҳарбий инфратузилмаларини йўқ қилиш) махсус операциясини тезлаштириш мақсадида “Терминатор” танкини қўллаб-қувватловчи жанговар машиналаридан фойдаланишни бошлади.\nУкраина Қуролли Кучларининг Лисичанско-Северодонецк агломерацияси минтақасидаги бўлинмалари ушбу “стероиддаги бронемашиналар” билан танишишга аллақачон улгурган. “Терминаторлар” душман позицияларини, шу жумладан узоқ муддатли ўқ отиш пунктлари ва блиндажларни тезда “бўлаклаб ташлади”, Ғарбда ишлаб чиқарилган комплекслар билан бир нечта танкга қарши экипажларни йўқ қилди.\nНАТОнинг кенг кўламли портатив ракета тизимларидан фойдаланган ҳолда Европа ҳарбий операциялар театридаги интенсив жанглар Россия армиясининг мобиль зирҳли танк гуруҳлари таркибида қурол-яроғ, ТҚЖМ лардан фойдаланиш тактикаси ва алгоритмларини такомиллаштиришга хизмат қилади.\nИлгари ТҚЖМларни танклар билан биргаликда ҳужум ва мудофаада, марш юришларда ва жанговар қўриқчиларда навбатчиликда ўт ўчириш қуроли сифатида фойдаланиш ишлаб чиқилган эди.\nБеларусь Республикасида ўтказилган “Ғарб-2021” қўшма машғулотларида ТҚЖМлар Ғарбий ҳарбий округнинг 1-гвардия танк армиясининг жанговар бўлинмаларида – ҳавога қарши мудофаа тизимлари ва “Иноходец” ва “Форпост” тезкор дронлари билан ягона разведка ва зарба бериш схемасида ҳаракат қилган. Бу машинанинг ягона тактик бошқарув тизимига интеграциялашувидан (“тармоққа асосланган уруш” концепциясини амалга ошириш) далолат беради.\nЗамонавий жанговар тажрибани ҳисобга олган ҳолда, Т-72 танки асосида яратилган (биринчи модификация Т-90), “Терминатор” кучли қурол ва замонавий бошқарув тизимига эга бўлган маневрли, кўп мақсадли, ёнғинга қарши юқори даражада ҳимояланган машинадир.\nТҚЖМлардан фойдаланишдан мақсад - Т-72, Т-80, Т-90, Т-14 танкларини ҳимоя қилиш, яъни бронетехникаларни, пастлаб учувчи самолётларни, вертолётлар ва дронларни, шунингдек, душманнинг олдинги сафдаги танкка қарши техникаларни интенсив йўқ қилишдир.\n“Терминатор” “Атака” комплексининг бошқариладиган ракеталари билан Украина Қуролли Кучлари бронетехникаларини- 6 минг метргача, 30 миллиметрли пушкадан олов отиш билан - узоқликдан 1,5 минг метр масофада уришга қодир.\n2А42 автоматик пушкаси 2,5 минг метргача бўлган масофадаги ҳаво нишонларини уриб тушириши, 4 минг метргача бўлган масофада тирик кучларни йўқ қилиши мумкин. Қўшалоқ 7,62 мм ПКТМ пулемёти 3,8 минг метргача бўлган масофада (150 сонияда 2 мингтагача) олов отади.\nМашина минимал масофада жанг қилиш учун яхши мосланган. Дала шароитида битта “Терминатор” иккита танкни ҳимоя қилади, шаҳар шароитида эса иккита ТҚЖМ битта танкни қўллаб-қувватлайди. Бу эса шаҳар шароитида ишлашни афзал кўрадиган Украина Қуролли Кучлари ва Миллий Гвардия бўлинмалари учун ёмон янгилик.\nКелажакдан келган меҳмон\n17-май куни Украинанинг иккита механизациялашган батальони Запорожье вилоятидаги Россия Қуролли кучларининг бўлинмаларига қарши ҳужумга ўтишга уринган. Украина Қуролли Кучлари бронетехникаларининг олдинга ҳаракати разведка ускуналари (БПЛА) томонидан қайд этилган. Жанговар қисмларни жойлаштириш ҳудудида дронлар, артиллерия, танклар ва пиёда жанговар машиналар душманга қарши ҳужум қилган. Натижада Украинанинг 26 та танки, 12 та пиёда жанговар машинаси ва 100 га яқин ҳарбий хизматчи йўқ қилинган. Эҳтимол, бунда “Терминатор”лардан ҳам фойданишган.\nТанклар биринчи навбатда душман танклари ва истеҳкомларига қарши жанговар ҳаракатлар учун мўлжалланган. “Терминатор” – келажакдан келган универсал аскар, бундан кўпроғига қодир.\nНишонларни аниқлаш ва таниб олишнинг самарали воситалари, ўт ўчиришни автоматик бошқариш тизими, ўқли ва бошқариладиган ракета қуролларининг синтези жанг майдонида катта устунликлар беради. Ноёб машина бир вақтнинг ўзида бир нечта нишонлардан (оптик ва термал тасвирлаш каналлари билан бирлаштирилган, термал тасвир канали ва лазерли масофа ўлчагич билан панорамали, шунингдек, кундузи ва тунги нишонлардан) фойдаланган барча турдаги қуроллар билан учта гуруҳ нишонларигача уришга қодир.\nЭкипаж командири кўп тармоқли функцияларга эга - у ўқчи расмни алоҳида дисплейда кўрсатиши, минорани исталган йўналишда айлантириши ва қуролни бошқариши мумкин.\n“Терминатор” юқори аниқликдаги қуроллардан ва ярим фаол лазерли душманни аниқлаш тизимларидан ҳимоя қилувчи аерозол экранлаштириш тизимига эга. Автоматик кузатиш тизими лазер нурланишини оптик ва акустик аниқлаш, аерозол экранини душманнинг танкга қарши ўқ-дориларига автоматик тарзда йўналтириш ва командирнинг панорамали кўриш мосламасини лазер нурланиши манбасига айлантириб қўя олади. Қўшимча имкониятлар машинанинг ягона тактик бошқарув тизимига интеграциялашуви билан таъминланади.\nТашқи кўринишдан, ТҚЖМ минора йўқлиги билан яратилган платформа туфайли танкдан фарқ қилади. “Терминатор-2” (Т-72 танки асосида) зирҳли капсулада масофадан бошқариш ва ўқ-дориларга эга бўлмаган қурол модулини олиб юради.\nЭкипаж таркиби - 3-5 киши (модификацияга қараб). Қўмондон ва ўқчи алоҳида зирҳли бўлимга жойлаштирилади. Шунингдек, ГЛОНАСС навигация тизими, кўп қатламли комбинацияланган зирҳ ва янги авлод “Реликт” нинг динамик ҳимояси (зирҳ эквиваленти 1,1 минг мм гача) “Терминатор”нинг ўзига хос хусусиятларидан. Қўшимча ҳимоя корпусдаги экранлар ва анти-кумулятив панжаралар билан таъминланади. 1 минг от кучига эга В-92С2 дизел двигатели - кучли қуролларга мос келади.\n“Уралвагонзавод” Армата платформаси асосида жанговар модул ва 57 мм “Байкал” пушкаси билан лойиҳани ривожлантиришда давом этмоқда. Сунъий интеллектга эга “Терминатор”нинг “учувчисиз” модификацияси ишлаб чиқилмоқда.\nБундай технологиялар ҳозирда АҚШ ва НАТОда йўқ.\nГерманиянинг Stern нашри “Терминатор”нинг экспортдаги бестселлерга айланишини тахмин қилди. Серияли ишлаб чиқариш бошланганидан буён хорижга ТҚЖМ лар фақат бир маротаба хорижга етказиб берилган. Қозоғистон 10 та машина олган. Россиянинг “Терминатори” рақобатнинг мутлақо йўқлиги билан улкан экспорт салоҳиятига эга. Унинг муқобили дунёда йўқ.


АҚШНИНГ WILLIAMS COLLEGE БИЛАН ҲАМКОРЛИКДА МУТАХАССИСЛАР ТАЙЁРЛАНАДИ\nЖорий йилнинг 27 сентябь куни Ўзбекистон Республикаси Молия вазирлигида АҚШнинг Williams Collegeнинг Рейчел Жей Луиз бошчилигидаги делегацияси билан учрашув бўлиб ўтди. Бу ҳақда Молия вазирлиги Матбуот хизмати хабар бермоқда.\nУчрашувда таъкидланганидек, Ўзбекистонда кейинги йилларда Президент Шавкат Мирзиёев томонидан иқтисодиёт тармоқлари учун малакали кадрларни тайёрлаш, катта илмий салоҳиятга эга олимлар, мутахассислар ва истеъдодли ёшларни қўллаб-қувватлаш борасида кенг кўламли ишлар амалга оширилмоқда. Бу борадаги аниқ ва устувор вазифалар давлатимиз раҳбарининг 2017 йил 7 февралдаги “Ўзбекистон Республикасини янада ривожлантириш бўйича Ҳаракатлар стратегияси тўғрисида”ги Фармонида белгилаб қўйилган.\nПрезидентимиз Шавкат Мирзиёев томонидан 2018 йилнинг 25 сентябрь куни имзоланган “Ўзбекистон Республикаси Вазирлар Маҳкамаси ҳузуридаги Мутахассисларни хорижда тайёрлаш ва ватандошлар билан мулоқот қилиш бўйича “Эл-юрт умиди” жамғармаси фаолиятини ташкил этиш тўғрисида”ги Фармон бу ишларни сифат жиҳатдан янги босқичга кўтаришда муҳим ҳужжат бўлди.\nЎзбекистон малакали мутахассислар тайёрлаш борасида хорижнинг етакчи таълим муассасалари билан ҳам самарали ҳамкорлик олиб борилмоқда. Буни Ўзбекистонда бир қатор етакчи университет ва институтларнинг филиаллари очилгани, шунингдек, қўшма факультетлар ташкил этилаётгани ҳам кўрсатиб турибди.\nМалакали кадрлар тайёрлаш борасида Ўзбекистон АҚШнинг Williams College билан ҳам ҳамкорликни йўлга қўйган. Жумладан, 2000 йилдан бери ўзбекистонлик 11 нафар мутахассис ушбу таълим муассасасида билим ва малакасини оширди.\nУчрашувда Рейчел Жей Луиз хоним 2019 июнь ойидан 2020 йил август ойлари мобайнида Williams College магистрлик дастурида ўқитиш бўйича махсус дастур ҳақида батафсил маълумот берди.\nРейчел Жай Луиза хонимнинг айтишича, ушбу ташриф келажакда малакали иқтисодчи ва молиячилар тайёрлаш борасидаги ҳамкорликни янада кенгайтиришга қаратилган. Бу эса Ўзбекистоннинг иқтисодий секторини янада ривожлантиришга учун хизмат қилади.\nУчрашувда Williams College магистрлик дастурида иштирок этадиган номзодлар, уларга қўйиладиган талаблар, номзодларнинг билим ва малакасини аниқлаш борасида ўтказиладиган синовлар ҳақида маълумот берилди.\nМаълумот учун: Williams Collegeга 1793 йилда АҚШнинг Массачусетс штатида асос солинган. Ушбу таълим муассасасида таълим уч йўналишда олиб борилади: гуманитар фанлар, табиий ва ижтимоий фанлар. Forbes журнали мазкур коллежни АҚШнинг энг яхши коллежлари орасида 9-ўринга қўйган.